भोजपुरी विशेष: ठोकठेठा के कहलस बीजेपी, जेकरा नीतीश मंजूर बाड़े ऊहे रही एनडीए में | Bhojpuri Bihar Assembly Elections 2020 BJP Chief Minister Nitish Kumar NDA JDU nodakm – News18 हिंदी\nअब बीजेपी के नेता लोजपा के अगाह कर देले बाड़े कि उ मोदी जी अउर अमित शाह जी फोटो पs भोट ना मांग सकेले.\nकेहू कतने सवाल खाड़ा करे लेकिन भाजपा अउर जदयू के दोस्ती अटूट बा. भाजपा के नेता बता देहले कि जेकरा नीतीश कुमार मंजूर बाड़े उहे एनडीए में रही.\n‘भोजपुरिया पोथी’ के सम्पादक भारती जी आज अपना औफिस में बिहार चुनाव पs राय-बिचार खातिर बोलहटा देले रहीं. पहुंचनी तs देखनी कि उहवां मास्टर कमलाकांत पहलिहीं से बइठल रहन. थोड़का देर में जदयू नेता मदन राय भी आ गइले. भारती जी हमरा देने देख के कहले, सभे आ गइल तs पहरिले चाह-पानी हो जाव, एकरा बात बतकही नाधल जाई. मास्टर कमलाकांत कहले, का हरज कि दूनो साथेही सुरू होखे ? जदयू नेता मदन राय के चेहरा पs तनी मुस्कान खिलल रहे. ई देख के भारती जी कहले, का मदन जी, बुझाता कि सीट बंटवारा के बाद सभ टेंशन खत्म हो गइल ! चलीं, रउए से बात सुरू कइल जाए.\nबीजेपी जदयू के दोस्ती अटूट\nमदन राय कहले, अब बात बेलकुल साफ गइल कि केहू कतने सवाल खाड़ा करे लेकिन बीजेपी अउर जदयू के दोस्ती अटूट बा. बीजेपी के नेता बता देहले कि जेकरा नीतीश कुमार मंजूर बाड़े उहे एनडीए में रही. सीट से बड़ सवाल भरोसा के रहे. अगर लोजपा के सवाल पs बीजेपी और अउर जदयू में भरम बनल रहित तs चुनाव में बड़ा दिकत होइत. लोजपा चुनाव में परधानमंतरी मोदी जी के नाम पs भोट मांगित तs ओकर नोकसान जदयू अउर भाजाप के उठावे के पड़ित. अब बीजेपी के नेता लोजपा के अगाह कर देले बाड़े कि उ मोदी जी अउर अमित शाह जी फोटो पs भोट ना मांग सकेले.\nबीजेपी के ई फैसला से जदयू में बहुते खुशी बा. जदयू के 122 सीट मिलल तs एकरा में सात सीट मांझियो जी के देवे के बा. एक तरी कहल जाव तs जदयू से 115 सीट बांचल. जब कि बीजेपी के 121 सीट मिलल बा. अगर मुकेश सहनी से बीजेपी के पटरी बइठल तs चार-पांच सीट देवे के पड़ी. तबहुओं बीजेपी भीरी 117 सीट रही. एह तरीका से सीट बंटवारा में बीजेपी के जदयू से अधिका सीट भेंटाइल बा. मदन राय टेबुल ठोक के कहले, बीजेपी-जदयू के गठबंधन अब अउर अधिक मजबूती से चुनाव में उतरी अ दू तिहाई बहुमत से जीत हासिल करी.\nटिकट खातिर किचकिच\nभारती जी कहले, मदन जी ई राउर दावा हो सकेला लेकिन ई चुनाव अतना असान नइखे जतना कि एनडीए समझतs बा. पहिला चरण के पारचा दाखिल करे खातिर अब दुइए दिन बाकी बा लेकिन अबहूओं बीजेपी आपन कंडिडेट फाइनल ना कर सकल. अइसे कहीं चुनाव होखे ला. अइसन कचकच पहिले कबो ना भइल रहे. बीजेपी के नेता रजीनदर सिंह के बड़का संघी मानल जातs रहन. 2015 में उनका के बीजेपी सीएम चेहरा मान के चुनाव लड़वले रहे. अबकियो बेर ऊ दिनारा से चुनाव लड़ल चाहत रहन. लेकिन उहंवा से जदयू के मंत्री जय कुमार सिंह रहन एह से उनकर मनसा पूरन ना भइल. कवनो उपाय ना देखले तs उ सभ छोड़छाड़ के लोजपा में चल गइले. चिराग के तs मन के मुरादे पूरा हो गइल. जदयू के मंतरी के हरावे खातिर ऊ रजीनदर सिंह के दिनारा से खाड़ा कर दिहले.\nएही तरे बीजेपी के नेता अनिल कुमार बिकरम से टिकट खातिर बबाल काट दिहले. ऊ दू बेर के विधायक रहल बाड़े एह से टिकट पर आपन दावा कर रहल बाड़े. घर-घर देखा एक्के लेखा. राजद, कांग्रेस, बीजेपी जेने नजर फेरीं ओहिजे घमासान लौउकी. आरा के राजद विधायक अनवर आलम के टिकट कट गइल तs ऊ कहले कि अगर लालूजी बहरी रहिते तs ई कबो ना होइत. ऊ तेजस्वी से पूछले कि कवना कारण से आरा के सीट भाकपा माले के दिहल गइल ? पिछिला चुनाव में माले के पांच हजार भोट मिललतs ओकर दावा मान लिहल गइल. जब कि उनका 71 हजार से अधिका भोट मिलल तs सीटे छीन लिहल गइल. उहां माले तs लड़ाइये में ना रहे तबहुंओ धकिया के सीट ले लेलस. बाह रे, राजद के लीडर लोग. टिकट देवे में जतना देरी भइल बा, जतना बिबाद हो रहल बा, ओकर असर चुनाव जरूर पड़ी.\nकुशवाहा, मायावती अउर औवैसी के ताल\nमास्टर कमलाकांत कहले, बिहार चुनाव में सामाजिक समीकरण बदले खातिर चारो गठबंधन आपन-आपन दाव खेल रहल बा. लालू अ नीतीश के तs समीकरण पहिलहीं से रहे लेकिन अब उपेनदर कुसवाहा नया गोहार तइयार कर रहल बाड़े. मायावती से तालमेल कर के उ पहिले से कोइरी-दलित के गठजोड़ बना ले ले रहन. अब एकरा में एसदुद्दीन औवैसी के जोड़ के ऊ मुसलमान लोगन के अपना पाला में कइल चाहत बाड़े. अइसे तs दलित अ मुललमान भोट खातिर पप्पू जादो के गठबंधन जोर लगा रहल बा. पप्पू संगे मुसलमान भोटर के लुभावे खातिर एम के फैजी बाड़े. एकरा अलावे पप्पू के गठबंधन के यूपी के दलित नेता चंदरसेखर अ महारष्ट्र के दलित नेता वीएल मातंग भी मजबूती दे रहल बाड़े. मास्टर कमलाकांत गला खंखाकर के कहले, हमरा बिचार से एह चुनाव में भोट बैंक के फरमुला काम ना करी. अइसे तs अल्पसंख्यक अउर अतिपिछड़ा भोट पs नीतीश कुमार के दावा सबसे बरियार बा लेकिन अबकी बेर उलटफेर भी हो सकेला.\n2020 में का कहत बा आंकड़ा?\nआखिरी मे हमहूं आपन बात रखनी. चुनाव के दू तरीका से समझल जा सकेला. एक आंकड़ा से दोसर हकीकत से. आंकड़ा कह रहल बा कि बीजेपी-नीतीश के भोट शेयर 40 परसेंट से अधिका बा, ऐह से इनकर पलड़ा भारी बा. 2005 अउर 2010 में ई गठजोड़ किला फतह कर चुकल बा. पहिले नीतीश के अधिका हिसदारी रहे लेकिन अब बात बराबरी पs पहुंच गइल बा. 2020 में जवन भी भरम रहे ऊ अब खतम हो गइल बा. लोजपा के अलग हटला से एनडीए के कुछ फरक पड़ सकेला. लोजपा के बेलकुल बेहैसियत ना समझल जा सकेला. राजद, माले कांग्रेस के गठजोड़ 2015 के महागठबंधन जइसन तs बरियार नइखे लेकिन एनडीए के फुटमत के फैदा उठा सकेला. ई चुनाव कोरोना संकट में हो रहल बा. भरचुअल प्रचार में केकरा कतना फैदा मिली, अभी से कुछ ना हल जा सकेला. गांव-देहात के केतना लोग भोट देवे घर से बहरी निकलिहें, एकरो कुछ अंदाजा नइखे. जब भोटिंग परसेंटेज कम होई तs केकर फैदा मिली, ई समझे वला बात बा.\nTags: Bhojpuri Articles, Bhojpuri News, Bihar assembly elections 2020, CM Nitish Kumar, Jdu, NDA


April 2016 – Page2– टटका खबर\nतंजील अहमद के हत्या के खुलासा होखे के उमेद\nएन.आई.ए. के अधिकारी आ आतंकवादियन के गाँड़ के घाव बन चुकल तंजील अहमद के हत्यारन में भटकल गिरोह के हाथ हो सकेला अइसन सुने में आवत बा बाकिर जाँच एजेन्सियन के कहना बा कि एह मामिला के हर पहलू पर नजर राख के जाँच कइल जा रहल बा. यूपी के अतिरिक्त पुलिस महानिदेशक (कानून व्यवस्था)\nकैदी ले के जात दू गो सिपाहियन के मौत\nगोरखपुर के बेलीपार इलाका में भइल एगो सड़क हादसा में तेज रफ्तार पुलिस वाहन पलटी मार दिहलसि. एह हादसा में दू गो सिपाहियन के आ एगो कैदी के जान ठाँवे पर चल गइल. दुनू सिपाही गोरखपुर जेल से ओह कैदी के लेके बांसगांव के अदालत में पेशी करा के लवटत रहलें जब ऊ हादसा हो\nदेश के सबले तेज चले वाली गतिमान एक्सप्रेस शुरू हो गइल\nदेश के पहिलका सेमी हाई स्पीड रेलगाड़ी गतिमान एक्सप्रेस आजु से शुरू हो गइल. रेल मंत्री सुरेश प्रभु आजु सबेरे रेल भवन से रिमोट का जरिये एकरा के हरियर झण्डी देखा के दिल्ली के हजरत निजामुद्दीन टीसन से रवाना करवलन. एक घंटा में 160 किलोमीटर के जूरी पार करत ई ट्रेन आगरा चहुँपल. एह ट्रेन


अप्रैल 2010 – Anjoria\nMonth: अप्रैल 2010\nटटका खबर, शुक, ३० अप्रैल\nअप्रैल 30, 2010 OmPrakash Singh\nझारखण्ड में सत्ता के जोड़ तोड़ चलत बा शिबू सोरेन का सोच के केन्द्र सरकार का पक्ष में वोट दिहलें, ई त उहे जानस, बाकिर ओकरा बाद जवन कुछ हो…\nभोजपुरी सिनेमा के सफलतम निर्माता के बात कइल जाव त रामाकान्त प्रसाद के नाम पहिला कतार में लिहल जाई. साल २००८ में लागल रहऽ ए राजाजी, साल २००९ में दिवाना…\nनुक्ता का हेर फेर से खुदा जुदा हो गइलें विपक्ष के कटौती प्रस्ताव पर संप्रग का पक्ष में मतदान करे वाला झारखण्डी गुरुजी के कहनाम बा कि उनका से गलती…\nअप्रैल 28, 2010 OmPrakash Singh\nएस आर इन्टरनेशनल आ सेवेन स्टार क्रिएशन्स का बैनर में बनल सामाजिक सरोकार वाली पारिवारिक फिल्म प्यार बिना चैन कहाँ रे ३० अप्रैल के रिलीज होखे जा रहल बा. एह…\nजक्शन से खुलल ट्रेन धीरे धीरे आपन रफ्तार पकड़ लिहलस. ओकरे एगो डिब्बा में बइठल ऊ नौजवान कवनो सपना में भुलाइल अपना मंजिल के खोजत रहुवे. ओह जमाना में रेलगाड़ी…\nकटौती प्रस्ताव पर लउकल दगाबाज राजनीति के चेहरा संसद में पेश विपक्ष के कटौती प्रस्ताव के विरोध में बसपा आ शिबू सोरेन के मत खुलमखुल्ला त राजद आ सपा के…\nअप्रैल 27, 2010 OmPrakash Singh\nभोजपुरी सिनेमा के किंग स्टार निरहुआ के जादू एहू साल चल रहल बा आ एह तिमाही में रिलीज उनकर तीनो फिल्म शानदार सफलता पवले बाड़ी सँ. एह सफलता से निर्माता,…\nभोजपुरी सुपर स्टार पवन सिहं, सीमा सिंह, रुबी सिंह, नीलिमा सिंह, आ जय सिंह. एह सिंहन के दहाड़ रउरा सुने के मिले जा रहल बा चोरवा बनल दामाद में जवन…\nआज के करण अर्जुन के धूम\nभोजपुरी के किंग स्टार दिनेशलाल यादव निरहुआ आ नवोदित सितारा प्रवेशलाल के शानदार अदायगी से सजल मल्टीस्टारर भोजपुरी फिल्म आज के करण अर्जुन बिहार झारखण्ड का सिनेमाहालन में धूम मचवले…


टटका खबर (सोमार, 28 सितंबर 2015) – टटका खबर\nपीएम नरेन्द्र मोदी के एगो कठोर कवच का भीतर नरम दिल वाला आम मनई वाला रुप काल्हु तब सभका सोझा आ गइल जब फेसबुक के कार्यालय में लोग से बतियावत मोदी से मार्क जुकरबर्ग महतारी के जिक्र चला दिहलन. अपना माई का बारे में बतियावत मोदी के गरदन बाझ गइल आ रो दिहलन. मोदी के एह सहज रूप देख सभे भावुक हो उठल.\nफेसबुक आ गूगल के कार्यालय के दौरा कर के प्रधानमंत्री नरेंद्र मोदी सोशल मीडिया के जम के सरहलें आ कहलें कि आजु सोशल मीडिया का चलते सरकार के आम जनता के फीडबैक रीयल टाइम में मिले लागल बा आ हर सरकार के एह फीडबैक का हिसाब से अपना में समय रहते सुधार ले आवे के चाहीं ना त चुनाव के आखिरी इम्तिहान में असलियत बुझाई बाकिर तबले बहुते देर हो चुकल रही.\nआजु सबेरे साढ़े सात बजे से प्रधानमंत्री नरेंद्र अपने सिलिकन वैली के दौरा के समापन सैन होजे के सैप सेंटर में भारतीय-अमेरिकियन के संबोधित क के करीहें आ ओकरा ला शानदार तइयारी कइल गइल बा. एह कार्यक्रम में सूफी गायक कैलाश खेर आपन प्रस्तुति दीहें. रंगारग कार्यक्रम के आयोजनो कइल गइल बा. सैप सेंटत में महज साढ़े अठारह हजार लोग के बइठे के जगहा बा बाकिर ओकरा ले कई गुना बेसी लोग बाहर सड़क पर इंतजार करत बा जहाँ बड़का बड़का स्क्रीन पर भीतर के कार्यक्रम देखावे के व्यवस्था राखल गइल बा.\nविधानसभा चुनाव में टिकट ना मिलला से नाराज रघुनाथपुर से भाजपा विधायक विक्रम कुंवर आरोप लगवले बाड़न कि दू करोड़ रुपिया ले के शहाबुद्दीन के शूटर मनोज सिंह के टिकट बेच दीहल गइल. कुछ दिन पहिले सांसद आर के सिंहो आरोप लगवले रहलन कि भाजपा में टिकट बेचल गइल बा. चन्द्रमोहन राय, छेदी पासवान जइसन लोग खुलेआम पार्टी के खिलाफ करत नजर आवत बा.\nफेसबुक मुख्‍यालय में आइल सवाल के जवाब देत प्रधानमंत्री नरेंद्र मोदी के कहना रहुवे कि उनुका सरकार के सबले बड़का हासिल ई बा कि लोग के भरोसा लवट आइल बा. पहिले लोग निराश हताश हो चुकल रहुवे बाकिर अब फेरू लोग के भरोसा जाग गइल बा कि अच्छा होखे वाला बा आ काम करे वाली सरकार आ गइल बिया.\nराष्ट्रीय स्वयंसेवक संघ के मुखपत्र पांचजन्य में राहुल गाँधी के ‘मिस्टर इण्डिया’ बतावत कहल गइल बा कि माहौल गरमात देख अपना गोल के छोड़ के ऊ फेरू केनियो निकल गइल बाड़न. सतरह बेर सूट बूट के सलवत निकाल चुकल मिस्टर इण्डिया लवट गइल बाड़न अपना खोह में.\nसांसद लोग अब आपन तनखाह आ भत्ता अपने ना बढ़ा पाई. अब एह काम ला एगो तीन सदस्य वाला समिति बनावल जाई जवन सांसदन के तनखाह आ भत्ता के समीक्षा कइल करी आ एकरा बारे में सुझाव दी जवना हिसाब से फैसला लीहल जाई.\nमणिपुर के राज्यपाल सैयद अहमद के मौत अतवार का दिने मुंबई के लीलावती अस्पताल में हो गइल. ऊ ढेर दिन से कैंसर के मरीज रहलन आ पिछला यूपीए सरकार में राज्यपाल बनावल गइल रहलन.\nबीजिंग ओलंपिक चैंपियन अभिनव बिंद्रा अतवार का दिने फेरू बेहतरीन निशानेबाजी देखावत एशियाई एयरगन चैंपियनशिप में दस मीटर एयर राइफल के स्वर्ण पदक जीत लिहलन बाकिर लंदन खेल में कांस्य पदक जीते वाला गगन नारंग के अबकी सफलता ना मिल पावल.\nउमेद कइल जा रहल बा कि रिजर्व बैंक के गवर्नर रघुराम राजन अगिला मौद्रिक समीक्षा में सरकार आ उद्योग के मांग मानत ब्याज के नीतीगत दर में एक चौथाई फीसदी के कटौती कर सकेलें. समीक्षा काल्हु मंगल का दिने आवे वाला बा बाकिर बाजार में आजुए उछाह देखे के मिल सकेला.\nदक्खिन अफ्रीका के क्रिकेट टीम भारत दौरा पर एगो लमहर सीरीज खेले खातिर काल्हु दिल्ली चहुँप गइल बाकिर ओह लोग के सामान दुबईए में छूट गइल बा जवना के ले आवे के इंतजाम कइल जात बा. एह दौरा के पहिला मैच2अक्टूबर के धर्मशाला में बीसबीसा खेल के होखी.\nसभ छँवडी झुमर पाड़े त लंगड़ी कहे हमहूं वाला अंदाज में बिहार विधानसभा चुनाव में किंगमेकर बने के सपना देखत बसपा चुनाव मैदान में बिया. ओकरा लागत बा कि अबकी के कांटा के टक्कर में कवनो गठबन्हन के बहुमत ना मिली आ तब ओह हाल में बहुजन समाज पार्टी किंगमेकर बन सकेले. बसपा बिहार के सगरी सीट से चुनाव इहे सोच के लड़त बिया कि ओतना सीट जीत लीहल जाव कि बिना बसपा के लिहले कवनो सरकार मत बन पावे.\nबिहार विधानसभा चुनाव में अपना गठबनहन के पातर हालत देख के परेशान चारा घोटाला के सजायाफ्ता लालू अब खुलेआम जाति के राजनीति करे ला मजबूर हो गइल बाड़न. काल्हु राघोपुर के एगो जनसभा में लालू कहलन कि अबकी के चुनाव अगड़ा आ पिछड़ा का बीच के हो गइल बा आ पिछड़ा लोग के एकजुट होके उनुका गठबन्हन के वोट करे के चाहीं. लालू एहू से परेशान बाड़ें कि आजु कवना नाम वाला यादव नेता उनुका साथे नइखे आ उनकर हिम्मत ना हो सकल कि अपना कवनो बेटा भा मेहरारू के छपरा जिला के कवनो सीट से चुनाव लड़वा सकसु. लालू के दुनू बेटा वैशाली जिला से चुनाव लड़त बाड़ें आ राबड़ी चुनाव से बाहर बाड़ी. लालू त लड़िये ना सकसु काहे केि चारा घोटाला में उनुका जेल हो चुकल बा आ ऊ जमानत पर बाहर बाड़ें.\nतिसरा मोर्चा में शामिल सांसद पप्पू यादव अब एआईएमआईएम नेता असदुद्दीन ओवैसी के नेवतले बाड़न कि उहो तिसरका मोर्चा में आ जासु आ मिल के चुनाव लड़ल जाव. पप्पू के कहना बा कि ऊ वोट काटे खातिर ना बिहार के विकास खातिर लड़त बाड़न.\nउत्तर प्रदेश के नयका लोकायुक्त चुने खातिर भइल बइठक बेनतीजा खतम हो गइल. एह बइठक में मुख्यमंत्री, नेता प्रतिपक्ष, आ इलाहाबाद उच्च न्यायालय के मुख्य न्यायाधीश डीवाई चन्द्रचूड़ शामिल भइलें.बाकिर न्यायाधीश के कहना रहल कि सरकार विधानसभा से एह बारे में एगो संशोधन पास करवले बिया आ एह हालत में एह समिति के फैसला से सदन के अवमानना हो जाए के अनेसा बा.\nयूपी में एगो समुदाय खुलेआम हिन्दू उत्सव पर बवाल करत बाड़ें. संभल में गणेश प्रतिमा विसर्जन के जुलूस पर ढेला मार के दू लोग के घवाहिल क दिहलें आ आगरा में विसर्जन यात्रा पर मांस के टुकड़ा फेंक दिहले. प्रशासन केहू तरह माहौल पर काबू पवलसि बाकिर एह तरह के व्यवहार ठीक ना कहल जाई आ एह समुदाय के एह बारे मे सोच विचार करे के चाहीं.\nदिल्ली के फरार आआपा विधायक सोमनाथ भारती अबले गिरफ्तार नइखन हो सकल. पुलिस के आठ गो टीम उनुका के पकड़े खातिर लगावल गइल बा बाकिर पेशवेर अपराधियन के सहारे सोमनाथ पकड़ का बाहर चलत बाड़न.\nप्रधानमंत्री काल्हु अपना सिलिकन वैली दौरा में कहलन कि जल्दिए देश के पाँच सौ रेलवे टीसनन के वाई फाई बना दीहल जाई आ एह काम में गूगल सहायता देबे ला तइयार बिया. माइक्रोसाफ्ट देश के पाँच लाख गाँवन के ब्राडबैन्ड से जोड़े में सहयोग देबे के एलान कइले बावे.\nएह बीच एयरइंडिया नई दिल्‍ली से सेन फ्रांसिस्‍को खातिर सीधा उड़ान सेवा अगिला2दिसंबर से शुरु करे के एलान कइले बिया.\nमध्‍यप्रदेश में भोपाल पुलिस मुख्‍यमंत्री रह चुकल कांग्रेस के राष्‍ट्रीय महासचिव दिग्विजय सिंह के नोटिस भेज के विधानसभा सचिवालय में बहाली में भइल गड़बड़ी का बारे में बयान देबे ला बोलवले बिया. ओने सीबीआई के छापा का बाद हिमाचल के मुख्यमंत्री वीरभद्र सिंह पर इस्‍तीफा देबे के दबाव बढ़ गइल बा बाकिर कांग्रेसव के कहना बा कि केन्द्र सरकार अपना विरोधियन के दबावे खातिर एह तरह के काम करत बिया.\nअसम में भाजपा सोमार का दिने बराक बंद के एलान कइले बिया. ओकर शिकायत बा कि कछार जिला से विधायक आ कुछ अउर भाजपा नेतन पर पुलिस ज्यादती करत बिया. ओने डुबरी जिला के उपायुक्‍त के कहना बा कि हालात काबू में बा.\nसउदी अरब के मक्का में भइल भगदड़ में मरे वालन के गिनिती हजार के पार हो गइल बा मरे वाला हिन्दुस्तानियन के गिनिती बढ़ के 35 हो गइल बा.\nप्रदेश कांग्रेस अध्यक्ष रह चुकल रामजतन सिन्हा पार्टी के सगरी पद से इस्तीफा दे देले बाड़न आ कुर्था विधान सभा क्षेत्र से निर्दलीय चुनाव लड़े के एलान कइले बाड़न.\nपितरपख मेला काल्हु अतवार से गया में शुरू हो गइल. एकर उद्घाटन मगध प्रमण्डल के आयुक्त वंदना किन्नी कइली. एह साल एह मेला में छह लाख से अधिका लोग के अइला के उमेद बा. पितरपख मेला 12 अक्टूबर ले चले वाला बा.\nTags: News in Bhojpuri, खबर भोजपुरी में, गूगल, टटका खबर, नरेन्द्र मोदी, फेसबुक, बिहार विधान सभा चुनाव, मक्का, मार्क जुकरबर्ग, वीरभद्र सिंह, संयुक्त राष्ट्र, सिलिकन वैली


डकैत लोहा पासवान नोखा में गिरफ्तार भइल – टटका खबर\nमुखबिर से मिलल सूचना का बाद डेहरी आन-सोन के पुलिस रोहतास के नोखा इलाका के रघुनाथपुर गांव से बदनाम डकैत आ लुटेरा लोहा पासवान के ओकरा दू गो साथियन समेत गिरफ्तार कर लिहलसि. एकनी का लगे से दू गो देशी कट्टा, गोली आ मोबाइल मिलल बा. लोहा पर एक दर्जन से अधिका लूट आ डकैती के मामिला दर्ज बा.\nTags: डेहरी आन सोन, लोहा पासवान


Surah Ikhlas in Hindi | SuraheTauheed | सूर ए तौहीद - Ayat E Shifa\nSurah Ikhlas in Hindi: हदीस मे है कि इस सूरत के पढ़ने का सवाब ऐक तिहाई कुरआन पढ़ने के सवाब के बराबर है।\nकुल हुवल्लाहु अहद ।\nलम यलिद, वलम यूलद ।\nवलम यकुल्लहु कुफुवन अहद।\nतर्जुमाः – शुरू करता हूँ अल्लाह के नाम से। ऐ रसूल कह दो कि अल्लाह एक है, अल्लाह बे नियाज़ है, न कोई उसका बेटा है और न वह किसी का बेटा है और न कोइ उसका साथी है।\nSuraheKafiroon in Hindi | सूर ए काफिरून हिंदी में !\nRead English Puzzle\n← SuraheKafiroon in Hindi | सूर ए काफिरून हिंदी में !\nSuraheFalaq in Hindi | सूर ए फ़लक हिंदी में →\n3 thoughts on “Surah Ikhlas in Hindi | SuraheTauheed | सूर ए तौहीद”


Amarjeet Singh's Page - JaiBhojpuri.com\n31, MaleGazipur, U.P.India Like0members like this\nBlog PostsDiscussionsEventsGroupsPhotosPhoto AlbumsVideos Amarjeet Singh's Likes Amarjeet Singh's Friends\nView All Amarjeet Singh's Page\nशशि कुमार सिंह (SHASHI) leftacomment for Amarjeet Singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Jul 14, 2012Rajeev Mishra "राजीव भोजपुरिया" leftacomment for Amarjeet Singh"भाई जी के जनम दिन के बहुत बहुत शुभकामना आ बधाई बा.."Jul 14, 2012Rajeev Mishra "राजीव भोजपुरिया" leftacomment for Amarjeet Singh"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Jul 14, 2011शशि कुमार सिंह (SHASHI) leftacomment for Amarjeet Singh"प्रणाम आ जय भोजपुरी\nजय भोजपुरी"Jul 14, 2011Amarjeet Singh is now friends with Ashok Kumar and Deepak SinhaApr 6, 2010Amarjeet Singh updated their profileSep 7, 2009Anand Kumar Singh and Amarjeet Singh are now friendsAug 30, 2009Admin leftacomment for Amarjeet Singh"अमरजीत जी, जयभोजपुरी डॉट कॉम पर राउर स्वागत बा...\nरउआ जइसन माटी के लाल के एहिजा पाके हमनी का गौरवांवित बानी जा."Jul 24, 2009Amarjeet Singh is nowamember of JaiBhojpuri.comJul 24, 2009 Welcome Them! RSS\nHi, I am ex service man from Indian Army. I am 100% disable due to an accdient. Now I am in pune.\nAt 6:54pm on July 14, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 8:35am on July 14, 2012, Rajeev Mishra "राजीव भोजपुरिया" said… भाई जी के जनम दिन के बहुत बहुत शुभकामना आ बधाई बा.. At 4:03am on July 14, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 2:57am on July 14, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:00pm on July 24, 2009, Admin said… अमरजीत जी, जयभोजपुरी डॉट कॉम पर राउर स्वागत बा...\nरउआ जइसन माटी के लाल के एहिजा पाके हमनी का गौरवांवित बानी जा. No comments yet!


भोजपुरी में पढ़िए – अस्लील दुअर्थी के साथ उन्मादी गीत-कविता से भी निबटे के पड़ी | Bhojpuri special Bhojpuri literature is song of harmony communal extremism will hamper it nodakm – News18 Hindi\nधार्मिक आधार प उन्मादी गीत—गायन के सुरू भइल सिलसिला आ बढ़त चलन भोजपुरी के मूल सांस्कृतिक आ पारंपरिक पहचान के ही रसातल में ले जायेवाला बा.\nपिछिलका तीन दसक से अस्लील,द्विअर्थी आ स्त्री बिरोधी गीतन से बदनाम कईला के बाद अब भोजपुरी के गीतकार—गायक कलाकारन के एगो जमात एकरा के उन्मादी भाषा के रूप में बदरंग करे में लागल बा.\nई त एगो कारन प बात भइल, एह नवका दौर के सुरू होखे के. आउर भी अनेक कारन बा. बाकि ओह कारन से पड़ताल करे, ओह गायकन,गीतकारन के कोसे—गरियावे से जादा जरूरी बा, ओईसनका गीतन के पसंद करेवाला भा उन्मादी गीतन प गर्व करेवाला,आनंदित होखेवाला श्रोता लोगन के कुछ जरूरी बात जानल. रउआ अगर धार्मिक उन्माद के चासनी में लटपटाईल गीतन प लहालोट हो रहल बानी त संछेप में बस एतने बुझीं कि रउआ आपन भोजपुरी गीत—संगीत—संस्कृति, परंपरा भा समृद्ध विरासत के नेंव के ही नीचे से कोड़ के कमजोर क रहल बानी. भोजपुरी गीत—संगीत के परंपरा साझा संस्कृति के परंपरा रहल बा.एकर लमहर आ सुनहरा इतिहास बा.\nभोजपुरी के आदि कवि, साझी संस्कृति के प्रतीक संत कबीर के कहल जाला, मानल जाला. कबीर त एगो नांव भइले.कबीर के पहिले चल के लोकपरंपरा में गीत—गायन के दुनिया में गइला प साझी संस्कृति के रंग आउरी चटक दिखेला. भोजपुरी गीत गायन में एगो लोकप्रिय विधा रहल बा शीतला माई के गीत गायन के. शीतला के गीत हिंदू आ मुसलमान, दुनो संप्रदाय में समान रूप से रहल बा. एही तरी कजरी त दुनिया भर में लोकप्रिय हो चुकल बिधा बा. कजरी के एगो नांव कज्जली भी ह. कज्जली विंध्याचल देबी माई के नांव ह. कहल जाला कि जे भी कजरी गायेवाला नया कलाकार होखत रहे, उ आपन पहिलका रचना भा पहिलका हाली के गायन कज्जली देबी के मंदिर में जाकर सुना के समर्पित करत रहे, तब उ कजरी गायन में आवत रहे.\nBhojpuri bhojpuri movie songs bhojpuri songs bhojpuri special religious songs


टटका खबर – लगातार, 10 अप्रैल 2017, सोमार – टटका खबर\nटटका खबर – लगातार, 10 अप्रैल 2017, सोमार\nऑस्ट्रेलिया के प्रधानमंत्री मैल्कम टर्नबुल के आजु सोमार का दिने राष्ट्रपति भवन में औपचारिक स्वागत करत पीएम मोदी\nदेवरिया जिला के सलेमपुर इलाका के एगो पेट्रोल पम्प के मैनेजर मोटरसाइकिल से 11 लाख रुपिया ले के बैंक में जमा करावे जात रहलन जब बीचे राह में ओवरब्रिज का नियरा मोटरसाइकिल सवार तीन गो बदमाश उनुका के रोक के हवाई फायर क के डिग्गी में राखल पांच लाख रूपिया लूटके भाग गइले स.\nमिर्जापुर के कटरा कोतवाली इलाका में भइल सड़क हादसा में गणेशगंज के एगो नवही के मौत हो गइल. लइका पॉलीटेक्निक के फाइनल परीक्षा देके मोटरसाइकिल से जवटत रहल जब पथरहिया रोड प सेप्टन मिल तिराहा प ओकरा के एगो ट्रक धक्का मार के गिरा दिहलसि.\nयूपी पुलिस के स्पेशल टास्क फोर्स कौशलेश त्रिपाठी गिरोह के दू गो बदमाशन के इलाहाबाद कैण्ट इलाके से गिरफ्तार क लिहलसि. ई दूनू रुपिया ले के खून कर देत रहलन स.\nकुशीनगर जिला के कप्तानगंज ब्लॉक के तिसरका सिंचाई खण्ड में महराजगंज से कुशीनगर के इंदरपुर होत हेतिमपुर नदी में मिले वाला 62 किलोमीटर लमहर मवन नाला के जीर्णोद्धार करावल जाई. एह प नाहियो त 12 करोड़ के खरचा होखे के अनुमान बा.\nयूपी के देवरिया जिला के मदनपुर इलाका के महेन सरकारी अस्पताल में एगो प्रेमी अपना प्रेमिका के गोली मरला के बाद अपनो के गोली मार के जान दे दिहलसि. कौड़ीराम इलाका के अपना प्रेमिका के ऊ भेंट करे ला बोलवले रहुवे. प्रेमिका के अस्पताल में इलाज कइल जा रहल बा.\nदेवरिया सदर इलाका के जलकल रोड प के एगो नृत्य संस्थान में नाच सीखत में बिजली करंट लगला से दू गो नवहियन के मौत हो गइल.\nपूर्व मध्य रेलवे के छपरा-हाजीपुर रेल खंड पर आजु दुपहरिया में नयी दिल्ली-अरुणाचल एक्सप्रेस ट्रेन के एसी कोच में आग लाग गइल. आग लागल देख गाँव के लोग हल्ला मचा के सोनपुर टीसन से पहिले रोकवा दीहल. केहू के घाहिल होखे के खबर नइखे,\nयोगी मंत्रिमंडल के काल्हु होखे जात दूसरकी बइठक में गोरखपुर मेट्रो रेल योजना के मंजूरी दीहल जा सकेला. 14 अप्रैल से ‘पावर फार आल’ योजनो के एह बइठक में मंजूरी मिल सकेला.\nसारण जिला के गौरा पुलिस चौकी इलाका में काल्हु देर राति यूपी विधानसभा चुनाव में व्यय पर्यवेक्षक रहल एगो आयकर अधिकारी शमशेर अली के कार पर कुछ बदमाश अंधाधुंध फायरिंग कइलन जवना से ड्राइवर के मौत हो गइल. अधिकारीओ गंभीराह घवाहिल हो गइल बाड़न. शमशेर अली सलीमापुर गांव में अपना एगो रिश्तेदार किहां से लवटत रहलन जब पहिले से घात लगा के बइठल बदमाश सलीमापुर बाजार में फायरिंग क दिहले स.\nसारणे जिला के जलालपुर इलाका में काल्हु देर राति मोटरसाइकिल से धक्का लगला का चलते शंकरडीह गांव के एगो आदमी के हाईवे प मौत हो गइल. राति के खाना खा के ऊ हाइवे प टहलत रहलन जब ई हादसा हो गइल.\nआजु सोमार का दिने लोकसभा मोटर वाहन अधिनियम में संशोधन से जुड़ल एगो कानूनी मसौदा के पारित क दिहलसि. अब यातायात नियमन के लाँघेवालन प बड़हन जुर्माना लगावे आ सड़क दुर्घटना में घवाहिलन के मदद करे वाला के कानूनी उत्पीड़न से बचाव के इंतजाम हो गइल.\nपश्चिम बंगाल के मुख्यमंत्री ममता बनर्जी आजु पीएम नरेंद्र मोदी से मुलाकात कइली आ केंद्र सरकार के योजनन ला 10,000 करोड़ रुपिया से अधिका धन के मांग कइली.\nशिवसेना के चप्पलमार सांसद रविंद्र गायकवाड़ आजु एयर इंडिया के पुणे-मुंबई विमान में उड़ान भरे के सौभाग्य पा लिहलन.\nजम्मू कश्मीर के कुपवाड़ा जिला में सीवान पार क के भारत में घुसे के कोशिश करत चार गो आतंकवादियन के आजु सेना मार गिरवलसि.\nअसम में भाजपा सरकार एगो ऐतिहासिक फैसला करत कहले बिया कि दू गो से बेसी बच्चा पैदा करे वालन के राज्य सरकारी नौकरी ना दीहल जाई.\nजी7 समूह के विदेश मंत्रियन आ प्रतिनिधियन के बइठक इटली के लक्का शहर में आजु सोमार से हो रहल बा आ काल्हु ले चली. एह बइठक में सीरिया आ इस्लामिक स्टेट से मुकाबला करे के तौर तरीका पर चरचा होखी.\nभारत से बांग्लादेश के खास नाता कबो खराब ना होखे के बाति करत भारत दौरा प आईल बांग्लादेश के प्रधानमंत्री शेख हसीना भारत के व्यापारियन के बांग्लादेश में निवेश के नेवता दिहली. कहली कि रउरा सभे के हर संभव सुविधा दीहल जाई. रिलायंस पॉवर के एह बीच बांग्लादेश में एक अरब डॉलर के ठेका मिलल बा. रिलायंस पॉवर आ बांग्लादेश पॉवर डेवलपमेंट बोर्ड का बीच ढाका का नियरा मेघनाघाट खातिर 750 मेगावॉट के एलएनजी बिजली परियोजना के पहिला दौर के काम में साझेदारी के समझौता भइल.\nपाकिस्तान में भारतीय जासूस होला का आरोप में धराइल कुलभूषण जाधव के मौत के सजा सुनावल गइल बा. एकर जानकारी आजु सोमार के जारी कइल गइल बा.\nफिलीपींस के समर द्वीप में आजु सोमार का दिने आइल भूकंप के बेवत रिक्टर पैमाना प 5.6 रहल. जानमाल के नुकसान के कवनो खबर नइखे.\nमिस्र में ईस्टर से पहिले वाला अतवार का दिने कॉप्टिक ईसाइयन प भइल हमला का बाद ओहिजा तीन महीना ला इमरजेन्सी लगावे के एलान क दिहलें मिस्र केराष्ट्रपति अब्दुल फतेह अल सीसी\nभारत दौरा प आइल ऑस्ट्रेलिया के प्रधानमंत्री मैल्कम टर्नबुल के आजु सोमार का दिने राष्ट्रपति भवन में औपचारिक स्वागत कइल गइल.\nअतवार का दिने मुम्बई के वानखेड़े स्टेडियम में भइल आईपीएल-10 के सतवाँ मुकाबला में मनीष पांडेय के बेहतरीन बल्लेबाजी (नाबाद 81) का बावजूद खराब फील्डिंग का चलते कोलकाता नाइट राइडर्स मुंबई इंडियंस से चार विकेट से हार गइल.\nगुवाना में भइल मैच में मैन आफ द मैच बाबर आजम (नाबाद 125) आ तेज गेंदबाज हसन अली (38 रन प पांच विकेट) के मजगर प्रदर्शन का बदौलत पाकिस्तान वेस्टइंडीज के 74 रन से हरा दिहलसि आ तीन मैचन के एकदिना सीरीज में 1-1 के बराबरी क लिहलसि.\nदेश के शेयर बाजार सोमार का दिने गिरावट ले के बन्द भइल. सेंसेक्स 130.87 अंक गिर के 29,575.74 प आ निफ्टी 16.85 अंक गिर के 9,181.45 प बंद भइल.\n(राति 10 बजे के आखिरी अपडेट.)\nTags: असम, आईपीएल-10, एकदिना सीरीज, चप्पलमार सांसद, जम्मू कश्मीर, फिलीपींस, मिस्र


बिहार पुलिस बहाली में औरतन ला पैंतीस फीसदी आरक्षण – टटका खबर\nबिहार पुलिस बहाली में औरतन ला पैंतीस फीसदी आरक्षण\nकाल्हु पटना गाँधी मैदान में बिहार दिवस समारोह के उद्घाटन करत मुख्यमंत्री नीतीश कुमार घोषणा कइलन कि अब राज्य में हर तरह के पुलिस बहाली में पैंतीस फीसदी जगहा औरतन ला आरक्षित रही. पहिले ई आरक्षण तीने फीसदी के रहुवे. बतवलन कि बिहार सरकार नारी सशक्तिकरण ला समर्पित बिया. इहो कहलन कि अबसे सगरी सहकारी संगठन आ पैक्स में आधा जगहा औरतन खातिर होखी. अगिला पाँच साल में औरतन के दस लाख स्वंय सहायता समूह बनवावल जाई.\nजाने जोग बा कि बिहार में पंचायत आ नगर निकायन के हर स्तर पर औरतन ला पचास फीसदी सीट आरक्षित होला.\nTags: आरक्षण, बिहार पुलिस


बिहार बोर्ड – टटका खबर\nबिहार बोर्ड के मैट्रिक परीक्षा प्रवेश पत्र आ कुछ अउर खबर\nबिहार बोर्ड के मैट्रिक परीक्षा प्रवेश पत्र आजु शुक का दिने से बिहार विद्यालय परीक्षा समिति के वेबसाईट पर मिलल शुरु हो जाई. बोर्ड के वेबसाईट bsebbihar.com हवे. एहिजा से 23 जनवरी ले आपन प्रवेश पत्र उतार सकीहें परीक्षार्थी. अगर उतारल प्रवेश पत्र में कवनो गलती मिले त अपना विद्यालत के प्राचार्य का माध्यम से…\nRead More about बिहार बोर्ड के मैट्रिक परीक्षा प्रवेश पत्र आ कुछ अउर खबर\nबंगला देश के ढाका में हो रहल एशिया कप हॉकी टूर्नामेंट के मैच में भारत के टीम पाकिस्तान के चार गोल से हरा दिहलें. पाकिस्तान एकहू गोल ना कर पवलसि. अब मलेशिया आ कोरिया का बीच होखे वाला सेमीफाइनल जीते वाली टीम से भारत के मुकाबला फाइनल मैच में होखी. गाजीपुर में काल्हु एगो पत्रकार…\nRead More about टटका खबर, 22 अक्टूबर 2017, अतवार\nबिहार बोर्ड ऑनलाइन कराई सगरी प्रक्रिया\nएह साल बिहार बोर्ड परीक्षा 14 फरवरी से मैट्रिक वाला आ 1 मार्च से इंटर वाला शुरू होखी। इंटर परीक्षा 14 फरवरी से 25 फरवरी ले आ मैट्रिक परीक्षा 1 मार्च से 8 मार्च का बीचे होखी। कॉपी अब लम्बाई का जगहा चौड़ाई में रही। एह बदलाव से बार कोडिंग आ कॉपी के स्कैनिंग करे…\nRead More about बिहार बोर्ड ऑनलाइन कराई सगरी प्रक्रिया\nबिहार बोर्ड के मैट्रिक अउर इंटर परीक्षा में नकल करत पकड़इला पर नकलची पर दू हजार से बीस हजार ले जुरमाना लगावल जाई आ ओकरा के इम्तिहान से निकालियो दीहल जाई. बिहार विद्यालय परीक्षा समिति के अध्यक्ष लालकेश्वर प्रसाद सिंह के कहना बा कि नकल रोके ला सगरी इन्तजाम कइल जा रहल बा. अगर कवनो…\nRead More about बिहार बोर्ड के नकलचियन पर जुर्माना लगावल जाई\nबिहार विद्यालय परीक्षा समिति अगिला साल से इंटर के सीट में अढाई लाख के इजाफा करे जात बिया एकरा खातिर बोर्ड एक सौ से अधिका नया स्कूल काॅलेजन के मान्यता दे दिहले बिया. बोर्ड के कहना बा कि बढ़त आबादी का साथे सीट आ स्कूल काॅलेजन के संख्या बढ़ावल जरूरी हो गइल बा. इंटर में…\nRead More about बिहार में इंटर में अढाई लाख सीटे बढ़ावल जाई\nखबर भोजपुरी में (सोमार, 11 मई 2015)\nअतवार का दिने अयोध्या चहुँपल केन्द्रीय गृहमंत्री राजनाथ सिंह श्रीराम जन्मभूमि मंदिर आ हनुमानगढ़ी के दर्शन कइलन आ कहलन कि राम मन्दिर बनवाए खातिर तइयार होखला का बावजूद भाजपा का लगे राज्यसभा में बहुमत ना रहला का चलते कानून बनावल संभव नइखे. ई पूछला पर कि राज्यसभा में बहुमत मिलला का बाद का होखी त…\nRead More about खबर भोजपुरी में (सोमार, 11 मई 2015)\nबिहार बोर्ड के फार्म भरे के तारीख बढ़ावल गइल\nबिहार विद्यालय परीक्षा समिति मैट्रिक परीक्षा के फार्म भरे के तारीख इकतीस जनवरी ले बढ़ा दिहले बिया. समिति के अध्यक्ष प्रो॰राजमणि प्रसाद बतवले कि पच्चीस जनवरी का बाद फार्म भरे वाला लोग के एक सौ रुपिया दंड देबे के पड़ी. पहिले एगारहे जनवरी ले लोग फार्म भर सकत रहे. इहो बतावल गइल बा कि सतरह…\nRead More about बिहार बोर्ड के फार्म भरे के तारीख बढ़ावल गइल\nआरा के अभिषेक मैट्रिक में अव्वल\nबिहार विद्यालय परीक्षा समिति काल्हु आपन मैट्रिक के रिजल्ट निकललसि त ओहमे आरा के एचएन हाई स्कूल के अभिषेक कुमार पहिला नंबर पर अइलें. दुसरा नंबर पर बेतिया के राजकीय हाई स्कूल के अखिलेश कुमार आ तिसरका जगहा पर पटना गुलजारबाग के राजकीय हाई स्कूल के शिवम दूबे अउर पीरो के पुष्पा हाई स्कूल के…\nRead More about आरा के अभिषेक मैट्रिक में अव्वल\nबिहार बोर्ड के मैट्रिक परीक्षाफल बुध का दिने\nबिहार बोर्ड मैट्रिक परीक्षा के रिजल्ट काल्हु बुध का दिने निकाले वाली बिया. एह साल तेरह लाख से अधिका विद्यार्थी एह परीक्षा में शामिल भइलें. मदरसा बोर्ड के फौकानिया आ मौलवी परीक्षा के रिजल्ट पचीस जून ले आवे के उमेद बा.\nRead More about बिहार बोर्ड के मैट्रिक परीक्षाफल बुध का दिने


मार्च 2017 – Anjoria\nमार्च 28, 2017 Editor\n– डॉ अशोक द्विवेदी कविता के बारे में साहित्य शास्त्र के आचार्य लोगन के कहनाम बा कि कविता शब्द-अर्थ के आपुसी तनाव, संगति आ सुघराई से भरल अभिव्यक्ति हऽ। कवि…\nमार्च 27, 2017 Editor\n– शिवजी पाण्डेय ‘रसराज’ हम गरीबने पर अइसन, अन्हेर काहें? देहि धुनलो पर खइला में देर काहें? दिन भर करत-करत काम, झाँवर हो गइले चाम, छिन भर देहिया के सुबहित…\n– अशोक कुमार तिवारी हो गइल छीछिल छुछुन्नर, दिल कहाँ दरियाव बा, अब उठावे ना, गिरा देबे में सबकर चाव बा। लगल आगी रहे धनकत भले, हमरा ठेंग से जर…\nमार्च 22, 2017 Editor\nभोजपुरी के जुबली स्टार दिनेश लाल यादव निरहुआ आ गरम लिट्टी अंजना सिह के जोड़ी के फिलिम – जिगर – अबकी का ईद का मौका प 23 जून के रिलीज…\nमार्च 20, 2017 Editor\n– ओ. पी. सिंह जइसे – नाचे ना जाने अङनवे टेढ़ – वाला सहारा ले लीहल जाला जब चाल सही ना बइठे, वइसहीं अपना गलती के खीसि दोसरा प मढ़…\n– भगवती प्रसाद द्विवेदी आजु जब खेती-किसानी में जीव-जाँगर आ जिनिगी खपावेवाला गरीब किसान खुदकुशी करे खातिर अलचार हो जात बाड़न, त एह निठुर समय में एगो अइसन ऋषि रचनाकार…


देवनागरी लिपि के पहिला व्यंजन, अंक शास्त्र के सातवां अंक आ वीर कुँवर सिंह – Hum Bhojpuria\nदेवनागरी लिपि के पहिला व्यंजन, अंक शास्त्र के सातवां अंक आ वीर कुँवर सिंह\nदेवनागरी लिपि के पहिला व्यंजन 'क' से शुरू होखे वाला कुँवर सिंह आ 1857 के सिपाही विद्रोह के भीष्म पितामह बाबू वीर कुँवर सिंह एगो अइसन वीर पुरूष रहीं जे अन्याय, अत्याचार आ शोषण के खिलाफ ना कबो आंख मूंदनी आ ना कबो सिर झुकवनी। राउर जनम बिहार के पुरान आ सबसे बड़ जिला शाहाबाद आ नयका जिला भोजपुर के जगदीशपुर में 23 अप्रैल 1977 के भइल रहे। रावां मालवा के राजा भोज के वंशज रहीं। शाहाबाद के आन-बान-शान के प्रतीक राउर बाबूजी महाराजा साहबजादा सिंह आ माई महारानी पचरतन देवी रहनी। रउआ भारत के पहिला स्वतंत्रता संग्राम में आपन अतुलनीय धीरज आ अलौकिक वीरता के परिचय देनी। ईस्ट इंडिया कंपनी के फौजन के साथे अनेक लड़ाईअन में विजय प्राप्त कइनी। रउआ छापामार युद्ध में महारत हासिल रहे। रउआ रणनीति आ युद्ध कौशल के समतुल्य ओह समय मे केहू ना रहे। रउआ रणकौशल के समझे में अंग्रेजी सेना हमेशा असफल रहल। रउआ सोझा अंग्रेजी सेना के अइला के बाद ओकरा मात्र दू गो राह रहे--चाहे त तलवार के धार से कटा जाये के चाहे सोझा से भाग जाये के।\nबंगाल के बैरकपुर छावनी के सिपाही वीर मंगल पांडे अंग्रेज अपसरन के परेड मैदान में गोली मार देनी, जवना के चलते 8 अप्रैल 1857 के मंगल पांडे के ओहिजे अंग्रेज कोर्ट मार्शल क देलें स। मंगल पांडे के मृत्यु समूचा भारतवर्ष के ब्रितानी हुकूमत के खिलाफ खउला देलस। जगह-जगह सिपाही विद्रोह शुरू हो गइल। 25 जुलाई 1857 के दानापुर के सिपाही विद्रोह क देलें आ आरा के तरफ चल देलें। ऊ लोग जगदीशपुर पहुंच के कुँवर सिंह से संपर्क कइलें। ब्रितानी हुकूमत के खिलाफ अस्सी साल के उमिर में रउआ बगावत कइनी। विद्रोही सिपाही लोग के एगो मात्र नारा रहे- 'जगदीशपुर चलीं जा....। ' रउआ रते राति आरा जेल के फाटक तुरि के सब कैदी लोग के मुक्त कइनी आ ओह लोग के साथे एगो सेना तइआर कइनी आ ओहि राति आरा के आजाद कराके आपन शासन व्यवस्था कायम क लेनी। बीबीगंज, कायमनगर, नारायणपुर आ दुलौर के लड़ाई में अंग्रेजन के बुरा तरह से पराजित कइनी। बाकिर बाद में कंपनी सरकार रउआ के रियासत से बेदखल कर देलस। तब रउआ एलान कइनी--'जहंवा कुँवर सिंह, ओइजे जगदीशपुर ....।' - ई अइसन घोषणा रहे जेकरा वजह से अन्त दाव तक राउर फौज रउआ से बन्हाइल रहल...।\nरउआ एगो बेटी आ दू गो बहादुर बेटा रहे लोग --दलभंजन सिंह आ ब्रजभंजन सिंह। दलभंजन सिंह के एगो बेटा रहन वीरभंजन सिंह जे 8 अक्टूबर 1857 के उत्तरप्रदेश के बांदा में अंग्रेजन के साथे लड़ाई में मारल गइले। ब्रजभंजन सिंह के कवनो बाल बच्चा ना रहे। राउर बेटा दलभंजन सिंह भी7नवंबर 1857 के गोरा सरकार के साथे महासमर में कानपुर में शहीद हो गइले। रउआ प राउर बाबूजी महाराजा साहबजादा सिंह के अधिका प्रभाव रहे। 1857 के क्रांति के विद्रोही सिपाहियन के रावा सबसे बड़का नायक रहीं। इतिहास गवाह बा, रउआ नौ महीना तक लगातार पैदल चलल रहि गइनी। ब्रितानी फौज के सामने कबो घुटना ना टेकनी। पोता आ बेटा के शहीद भइला के बादो पांच महिना तक लगातार अंग्रेजन से लोहा गाहत रहि गइनी। बलिया (उ.प्र.) से जगदीशपुर लवटे के बेरा गंगा नदी में शिवपुर घाट से तनिका दूर अंग्रेजन के गोली से घाही हो गइनी। बांहि में गोली लागल रहे। बीच गंगा में अपने तलवार से आपन बांहि काटि के रउआ गंगा मइया में अरपि देनी। देहि से बहुत खून निकल गइल रहे। कसहूं जगदीशपुर अइनी। 26 अप्रैल 1958 के रउआ अपना तीन पिढियन के शहादत के बाद आपन प्राण तेयाग देनी। अंग्रेजन के हाथे राउर लाश तक ना भेंटाइल। एकरा सबूत में शाहाबाद के कलक्टर एच. आर. मैडाक्स एस्कायर के ऊ पतरी बा, जेवना में ऊ लिखले बाड़े- "जगदीशपुर से आठ मील दूर बाबूसाहेब का दाह संस्कार कर दिया गया। गोरा सैनिक उनकी लाश तक हासिल करने में असफल रही.।"\nजिला मुख्यालय आरा नगर से तीस किलोमीटर दूर पच्छिम आ जगदीशपुर में स्वाधीनता संग्राम के लड़ाई के अमर योद्धा बाबू वीर कुँवर सिंह के विराट किला, झंझरिअवा पोखरा, राजा के पोखर के ईदगाह, किला परिसर में शहीद बाबा दाता करीम शाह रहमतुल्लाह अल्लोह के मजार आजुवो मौजुद बा, जवन देखे लायक बा। आरा शहर में राउर ऐतिहासिक स्थल के रूप में आरा हाउस, रावा समक्य के अस्तबल (मौजूद समय में आरा जेल), बाबू बाजार में स्थित काली मंदिर, पाकशाला (मौजूद समय में जिला स्कूल), लोगन खातिर धरोहर के रूप में स्थापित बा। एकरा अलावे रावा सेना के वीरांगना बहिन करमन बाई आ धरमन बाई के नाम पर करमन टोला आ धरमन चौक प मस्जिद, महाराजा कालेज में स्थित राउर कार्यालय विभिन्न सम्प्रदाय, वर्ग आ बुद्धिजीविअन खातिर आजुओ श्रद्धा आ अस्था के केंद्र बनल बा। रउआ हिंदू मुस्लिम एकता के हिमायती रहीं। एहि से किला मैदान परिसर में मजार, राजा के पोखरा में ईदगाह, आरा के धरमन चौक प विशाल मस्जिद मौजूद बा। राउर स्मृति धरोहर बिहार के अलावे अवरू जगहा प भी देखे लायक बा। जइसे देवघर के शिधारघाट, कौंरा के विश्राम दलान, बीबीगंज के हाता, दुसाधी बाजार पीरो, दलीपपुर गढ़, कैथी कोठी, मिठहां कोठी, भदवर गढ़, बराढ़ी गढ़, राज श्मशान घाट, जगदीशपुर से आरा के भुजावरा, मोर्चा के जंगी मैदान आ शिवपुर घाट ...।\nगौतम ऋषि के घरनी अहिल्या लेखा ई सब जगहा अपना जीणोद्धार के बाट निहारता आ न्याय के गुहार लगावत बा कि बाबूसाहेब के स्मृति के राष्ट्रीय स्तर प पर्यटन के दर्जा आजु ना काल्हु कवनो ना कवनो देशभक्त जरूर दीहें। रउवा जीवन आ संघर्ष से जुड़ल कतना लेख-अभिलेख, अस्त्र-शस्त्र आ दुर्लभ समान रख रखाव के अभाव में बिला गइलें स। तबो राउर ढ़ेर निशानी अबहिं जगदीशपुर किला संग्रहालय में प्रशासन के कृपा दृष्टि से अगोरात हमनी के बाट खोजत बा।\nभारतवर्ष आ वीर कुँवर सिंह:---कवनो-कवनो राति बड़ा अकरावन होला। कतनो कोशिश करीं नींन आंखिन से कोसहन फरका परा जाला। अनभुआर अस लागेला। बुझाला, कुछ भुला गइल होखे। अन्हरिया रात रहला प अवरू अखड़ेला। अइसने राति से हमरा एक बे सबाका परल। इ मकान मई डाढ़े दउरे लागल। हमरा कान में काल्हु सांझि के बारिश के पहिले ओला तेज हवा के सांय-सांय ठांठ मारे लागल।\nएका एक भारतवर्ष आ वीर कुँवर सिंह हमरा जेहन में पइसि गइनी। पहिले 1857 के सिपाही विद्रोह आ 1947 के भारतवर्ष के आजादी वाला साल दिमाग प दस्तक देलसि। एह दूनों साल के जोड़-घटाव में भीरनी --1857---1+8+5+7=21, 1947----1+9+4+7=21, दूनों साल के सभ अंकन के जोड़ एक बराबर(21)। एह सासे बढ़ोतरी आगा बढ़ल। सोच के नया वितान खुलल। नियति के धन्यवाद देनी। दिमाग लम्मी लेलस। वीर कुँवर सिंह के जनम वर्ष 1777 पर गौर कइनी। एक साथे तीन गो सात। आगे बढ़नी। वीर कुँवर सिंह के जनम 1777, सिपाही विद्रोह -1857, भारतवर्ष के आजादी-1947-----सवाल-दर-सवाल आ जवाब-दर-जवाब बदरी लेखा दिमाग में उमड़े घुमड़े लागल। एह तीनों साल प गौर कइनी। तीनों साल के अंतिम अंक --7 मिलल। फेरू तीन गो सात। ऊपर के दूनों साल 1857 आ 1947 के योगफल 21 में एह तीनों साल के3से भाग देनी---21÷3=7, यानि भागफल7मिलल। गणित के अंक7भारतवर्ष खातिर अद्वितीय अंक मानल जाला। सात अंक के ई सुखद संयोग हमनिन के भारतीय संस्कृति आ विज्ञान से संबंधित ह। अंकशास्त्र के अनुसार नवंबर सात के लक्की अंक मानल जाला। जइसे--- सप्ताह के सात दिन, सात चक्र बीज मंत्र, सात न्यायाधीश लोग के द्वारा दिहल गइल सलाहकार मत, इसलाम के सात आसमान, हिन्दू के सात लोक, शादी के सात फेरा, सात वचन, सात जनम, सात सुर, सात समुद्र, इन्द्रधनुष के सात रंग, सप्तऋषि मंडल, देवी जी के सात बहिन आ भारतवर्ष के ऊ सात महिला, जे परिस्थिति से हार ना मनली, चुनौतिअन के कबूल कइली, ओकरा के पूरा क के दोसरा खातिर मिसाल रखली, जेकरा के साल 2020 के अंतरराष्ट्रीय महिला दिवस प प्रधानमंत्री नरेन्द्र मोदी जी आपन सोशल मीडिया अकाउंट सौंपि देनी आदि......। शायद एहि बात के ध्यान मे राखि के नवरात्र में दुर्गा माता के पट सप्तमी तिथि के ही खुलेला। फेरू कुँवर सिंह के जनम 1777 आ मृत्यु 1858 और दिमाग दउरल। ओह दूनों साल के योगफल निकलनी ----1777----1+7+7+7=22, 1858---1+8+5+8=22, फेरू एगो साम्य बाइस। एकइस के बाद बाइस आवेला। नियति वीर कुँवर सिंह आ भारतवर्ष के बीचे साल-वर्ष के ममिला में एगो तारतम्यता स्थापित कइले बिया। एह स्थापना के अंजोर में ले आवे खातिर ओहि राति हम "वीर कुँवर सिंह सोहर" रचनी आ अपना बेटा पुष्कर कुमार के यूट्यूब चैनल प 8 अक्टूबर 2019 के लोड करववनी। ऊ सोहर अपने सभे के अवलोकनार्थ एह आलेख के साथे प्रस्तुत कर रहल बानी। रउआ पाठक लोगन के बेबाक प्रतिक्रिया के इन्तज़ार हमेशा रही......\n" वीर कुँवर सिंह सोहर "\nजगदीशपुर नगरिया बड़ा नामी, त जाने सभ लोग नु हो ।\nए साहेब ऊहंवा के बाबू कुँवर सिंह, बड़ा बलवान रहनी हो ।।\nतेईस अप्रैल शुभ दिनवा, त साल सतरह सत्तहतर रहे हो।\nए साहेब पंचरतन के अंगना फुलइलें त बाबूजी साहबजादा सिंह हो ।।\nमलवा के नामी राजा भोज रहन, उनके वंशज कुंवर सिंह हो ।\nए साहेब बड़हन जगिरवा के मालिक, जगदीशपुर में किला बाड़ें हो ।।\nगोरन के नजर पलटि गइलें, जगिरवां छिनाई गइलें हो ।\nए साहेब बड़ा ए धीरजवा से काम लेलें, तनि ना अधीर भइलें हो ।।\nबलिया के बागी मंगल पांडे, त अगिआ लगाई देलें हो ।\nए साहेब बैरकपुर छवनिआ लागल लहके, त संउसे देशवा जागि गइलें हो ।।\nआठ अप्रैल काला दिनवा, त साल अठारह सनतावन रहे हो ।\nए साहेब मंगल पांडे फंसिआ प झुलि गइलें, भारत खउलि गइलें हो ।।\nलखनऊ से बेगम हजरत महल, त कानपुर से नाना साहेब हो ।\nए साहेब लियाकत अली खाड़ भइलें इलाहाबाद से, झांसी से लछमी बाई हो ।।\nबिहार से खाड़ भइले कुँवर सिंह, साथवा में पीर अली हो ।\nए साहेब गोरिला लड़ईआ के बीरवा, त हाथें तलवार लेलें हो ।।\nदानापुर छवनिआ के सैनिक, आपन नेता चुनि देले हो ।\nए साहेब अस्सी ए बरिसवा के कुँवर सिंह, फेरू से जवान भइलें हो ।।\nजगदीशपुर से बिज्जू घोड़ा कसइलें, त गोरन के काटे लगलें हो ।\nए साहेब आरा हाउस मचल घमसनवा, त डगलस पराई चलल हो ।।\nआजमगढ़ से चलल रहे डगलस, लाव-लश्कर साथ रहे हो ।\nए साहेब शिवपुर घाटवा मलिन भइलें, कुँवर सिंह घाही भइलें हो ।।\nछब्बीस अप्रैल अठारह स अठावन रहे, कुँवर सिंह अमर भइलें हो ।\nए साहेब खोजत रहि गइलें अंग्रेजवा, त फुलवों ना भेंटाइल हो ।।\nसनतावन-सैंतालीस के मति फरक करीं, कुँवर सिंह के इआद करीं हो ।\nए साहेब उहें के प्रभुतइया से भारत, सैंतालीस में आजाद भइल हो।।\nजगदीशपुर के नियरे बराढ़ी गांव, ओहिजे के निर्मल सिंह हो ।\nए साहेब कुँवर सिंह फाउंडेशनवा के माध्यम से कुँवर के जिअवले बानी हो ।।\n« माओवादिन के होखे समूल नाशकुँवर सिंह के आखिरी रात »


गुजरात मामिला पर कांग्रेस अउर भाजपा में तनातनी – टटका खबर\nगुजरात मामिला पर कांग्रेस अउर भाजपा में तनातनी\nनई दिल्ली/गांधीनगर, 12 अगस्त (आईएएनएस). गुजरात में भारतीय प्रशासनिक सेवा (आईपीएस) के अधिकारियन आ राज्य सरकार का बीचे चलत विवाद पर केन्द्रीयय गृह मंत्री पी. चिदम्बरम काल्हु शुक का दिने कहलन कि यदि अधिकारी केन्द्र सरकार से कहसु त केंद्र सरकार एह मामिला में दखल दे सकेले. बाकिर ओह लोग के कुछ कहला बिना केन्द्र सरकार कुछ ना कर सके.\nचिदम्बरम के एह बयान पर भारतीय जनता पार्टी (भाजपा) कांग्रेस पर आरोप लगवले बिया कि ऊ राज्य सरकार का खिलाफ साजिश रचत बिया. ओने गुजरात सरकार के प्रवक्ता कहले बाड़न कि गृहमंत्री राज्य के अधिकारियन के बगावत खातिर उकसावत बाड़न.\nभाजपा नेता अरुण जेटली के एह मसला पर कहना बा कि “केंद्र सरकार बड़का भाई ना ह जे ऊ एह मामिला में दखल देव.” ऊ इहो कहले कि राज्य सरकार के कर्तव्य होला कि अपना अनुशासनहीन अधिकारियन का खिलाफ\nकार्रवाई करे. जेटली केंद्रीय गृह मंत्री के बयान के भाजपा सरकार के अस्थिर करे वाला केंद्र के कोशिशन के ‘दस्तावेजी सुबूत’ बतवलन, कहलन कि एहमें तनिको संदेह नइखे रहि गइल कि कांग्रेस पार्टी अउर केंद्र सरकार अनुशासनहीनता के प्रोत्साहित करे के कोशिश करत बाड़े. ऊ इहो कहलन कि यदि कांग्रेस एह मामिला में दखल दिहल जारी रखलसि त दुनु पार्टियन का बीच विवाद के ई एगो गम्भीर मुद्दा हो जाई.\nओने कांग्रेस प्रवक्ता मनीष तिवारी रहस्य उजागर करे वाला अधिकारियन के हिफाजत करे खातिर केंद्र सरकार के दखल के मांग कइले. कहले कि “ई सब कुछ इशारा करऽता कि हताश गुजरात सरकार सच्चाई छुपावे राखे खातिर बेसी मेहनत करत बिया आ हमार मानना बा कि भारत सरकार अउर सर्वोच्च न्यायालय के रहस्य उजागर करे वाला अधिकारिये के सुरक्षा सुनिश्चित करे खातिर सक्रिय होखे के पड़ी.”\nएह बीच राज्य सरकार के प्रवक्ता के कहना बा कि “जानबूझ के अधिकारियन का बारे में एइसन बतावे के कोशिश हो रहल बा कि न्यायालयन अउर आयोगन का सोझा गवाही दिहला का चलते ऊह लोग के दंडित कइल जा रहल बा. जबकि वास्तविकता एह से उलट बा काहे कि ऊ जांच अधिकारी के सीडी नइखन दिहले आ जांच में बाधा डलले बाड़े.”\nप्रवक्ता के मुताबिक, “राज्य सरकार जांच आयोग का सोझा शर्मा के गवाही के कबहियो विरोध ना कइलसि आ ना ही सर्वोच्च न्यायालय के नियुक्त विशेष जांच दल (एसआईटी) का सोझा पेश होखला पर आपत्ति कइलसि.” दुनु प्रवक्ता कहले बाड़न कि “कांग्रेस पार्टी के नजरिया देश के संघीय प्रशासन खातिर खतरा बा आ अइसनका अधिकारियन के हिफाजत करे खातिर कांग्रेस पार्टी अपील करके राज्य सरकार का खिलाफ विद्रोह भड़कावे खातिर ऊह लोग के उकसवले बिया.”\nबतावे लायक बा कि गुजरात के तीन गो आईपीएस अधिकारी संजीय भट्ट, राहुल शर्मा आ रजनीश राय मोदी सरकार पर आरोप लगवले बाड़न कि ऊ ओह लोग के आपन शिकार बनावत बिया. एह तीनो के कहना बा कि साल 2002 के दंगा आ कथित फर्जी मुठभेड़ मामिला में राज्य सरकार कार्रवाई ना कइलसि.\nभारतीय मूल के डॉक्टर पर यौन दुराचार के आरोप\nबिहार के बदहाली खातिर लालू जिम्मेदार : आईएएस अधिकारी


Bhojpuri: कोरोना काल में मन के सकून देवे वाला गीत-संगीत, जरूर सुनीं – dnyan pravah\nMay 17, 2021 admin\t0 Comments\tAmazing Song, Bhojpuri, Bhojpuri News, Corona new strain, corona second wave, coronavirus, Music in corona, Positive songs, Relaxing music\nपिछला साल जब कोरोना दुनिया में फइलल आ लोग पर शिकंजा कसलस त लोग डेरा गइल, बुझल कि अब ई दुनिया के अंत ह. सभे घर में लुका गइल, फ्रन्टलाइन योद्धा कोरोना से मोर्चा लेबे लगलें. लोग जेकरा कोरोना भइल भा जे आपन हीत-मीत आ घर-परिवार के लोग के खो देहलस, ओकरा अंदर खौफ बइठ गइल. एह साल त कोरोना ओहू से बेसी तांडव मचवले बा, वेग अउरी प्रचंड बा, चारों ओर मौत के तांडव बा. त आदमी हर घरी चिहुकल रहsता. हर घरी दर्द, भय, दहशत आ आशंका में रहsता. दिमाग के दही बनल बा. दिमाग में अवसाद-विषाद घर कइले बा. इहो देखे में आवsता कि कुछ लोग आईसीयू में भर्ती होखला के बाद जब कोरोना से रिकवर करsता त ओकर मानसिक स्थिति गड़बड़ा जाता. कुछ लोग आपन नाम भुला जाता, परिजन के भुला जाता, कुछ लोग सुत नइखे पावत, कुछ लोग बात-बात पर खिसिया जाता, लड़े लागsता. डॉक्टर लोग के कहनाम बा कि आईसीयू के वेंटिलेटर आ मॉनिटर के टिंग-टिंग के आवाज आ मुर्दा सन्नाटा लोग के अंतहीन अवसाद के ओर ठेल रहल बा. जे अस्पताल में नइखे जात, घरवे में बा, उहो कहाँ सुकून से बा. न्यूज, सोशल मीडिया देख के डेराइल बा. चारों ओर जवन चीत्कार के सन्नाटा गूंज रहल बा, एह में आदमी के मानसिक संतुलन कइसे बनल रहो एकरा पर बिचार करे के गरज बा. मन के मजबूत रखे खातिर योग, प्राणायाम, प्रेरणादायी किताब पढ़ल हमेशा से अच्छा बतावल गइल बा. लेकिन मन उचटला पर कई बार एह सब में चित्त ना लागेला. त एगो अउरो उपाय बा. सरल-सहज उपाय- संगीत. संगीत, ई एगो अइसन राम बाण ह कि एकरा के चला दीं त मानस में बइठल हर रोग के रावण के छेदल जा सकेला. कहलो जाला कि संगीत सीधे परमेश्वर से जोड़े के माध्यम होला. वैदिक काल में ही संगीत श्रवण से कई गो रोग के इलाज के बारे में चर्चा मिलेला. आजो समाज में लोगन के बीच बढ़ रहल विषाद आ तनाव के इलाज खातिर संगीत एगो बढ़िया विकल्प बा. संगीत में एतना ताकत बा कि रउआ सुनीं त अपने आप इम्यूनिटी बढ़े लागी आ इम्यूनिटिए कोरोना से लड़े में मदद करेला.त आज हम कुछ अइसने नया-पुरान गाना के एगो लिस्ट लेके आइल बानी जवन मन में जोश अउरी उम्मीद के बिया बोए वाला गीत बा. अगर शास्त्रीय संगीत के बात करीं त रउआ कुछ राग सुन सकेनी. राग दरबारी, भीमपलासी, केदार, कामोद सुनला से सकारात्मक तरंग के संचार होला जेसे मन हलुक होई आ अवसाद से राहत मिली. ई राग रउआ यूट्यूब आ दोसरो प्लेटफॉर्म पर अलग-अलग वाद्ययंत्र के माध्यम से सुन सकेनी. बहुत सारा हिन्दी गाना अइसन बा जवन सुनला के बाद मन में सकारात्मक ऊर्जा के प्रवाह होला. ओह में से एगो गाना इम्तिहान फिल्म के बा. गाना मजरूह सुल्तानपुरी के लिखल बा. गाना के बोल बा-\n‘रुक जाना नहीं तू कहीं हार के, काँटों पे चलके मिलके चलेंगे साये बहार के, ओ राही, ओ राही’ जिनगी के राह में हार के रुकला के तनिको गरज नइखे, ई कोरोना काल के इम्तिहान बा, काँट से भरल एह डगर के बाद फेर बहारे बहार बा. फिल्म दोस्ती के एगो गाना जवन सदाबहार बा आ लोग के जेहन में हमेशा ताजा रहेला- ‘राही मनवा दुख की चिंता क्यों सताती है दुख तो अपना साथी है / सुख है एक छाँव ढलती आती है जाती है…’ इहो गाना मजरूह जी के ही लिखल ह. उहाँ का गाना के शुरुआत में बड़ा सुंदर चार गो लाइन लिखले बानी. दुख हो या सुख जब सदा संग रहे न कोई फिर दुख को अपनाइये कि जाए तो दुख न होये ई जिनगी के एगो बड़ सीख बा कि दुख-सुख हर बेरा खुश रहे के सीखीं कबो कवनो अवसाद ना होई. फिल्म मेरी जंग के एगो गाना बा, जवन आनंद बख्शी के लिखल बा. एकर बोल भी बड़ा हिम्मत भरे वाला बा- जीत जायेंगे हम तू अगर संग हैं ज़िन्दगी हर कदम एक नयी जंग हैं ई गाना एह बेरा पर एकदम सेट बइठत बा, कोरोना काल में हर रोज एगो नया जंग बा बाकिर आपन लोग के साथ बा त हमनी के ई जंग जरूर जीतल जाई. फिल्म हम दोनों के एगो गाना जवन देवानंद पर फिल्मावल गइल बा उ त हमरा बुझाता सबके पसंदीदा होई. जीवन के सगरो फिक्र अउरी दुख के भुलावत चलत, बर्बादी के भी जश्न मनावत चले के बात कहल गइल बा, साहिर लुधियानवी के लिखल एह गीत में – मैं ज़िंदगी का साथ निभाता चला गया हर फ़िक्र को धुँएं में उड़ाता चला गया बरबादियों का शोक मनाना फ़िज़ूल था-2बरबादियों का जश्न मनाता चला गया फिल्म डोर के एगो गाना जवन अपना बोल अउरी संगीत खातिर बहुत सुनल जाला, उ भी सुनला के बाद मन में उत्साह जागा देला, जिजीविषा जगा देला. गाना के बोल बा- यह होसला कैसे झुके, यह आरज़ू कैसे रुके… मंजिल मुश्किल तो क्या, धुधंला साहिल तो क्या, तन्हा ये दिल तो क्या राह पे कांटे बिखरे अगर, उसपे तो फिर भी चलना ही है, शाम छुपाले सूरज मगर, रात को एक दिन ढलना ही है, रुत ये टल जाएगी, हिम्मत रंग लाएगी, सुबह फिर आएगी हमनी सभके आशा ना उम्मीद बा कि ई बर्बादी वाला रुत जरूर टली, हमनी के हिम्मत काम आई, ई कोरोना से आजादी वाला सुबह जरूर आई. ई हौसला के एकदम झुकावे के नइखे, जिए के आरजू मन में बुलंद रखे के बा. संजय दत्त के संघर्ष भरल जीवन पर आइल फिल्म संजू के एगो गाना भी मन में हिम्मत से भरे खातिर काफी बा. शेखर अस्तित्व के लिखल बोल काफी दमदार बा- कर हर मैदान फ़तेह ओ बंदेया कर हर मैदान फ़तेह घायल परिंदा है तू दिखला दे जिंदा है तू बाक़ी है तुझमें हौसला तेरे जूनून के आगे अम्बर पनाहे मांगे हालांकि ई लिस्ट त लमहर बा बाकिर एह में एगो बहुते सुकून देबे वाला भजन के हम जिक्र कइल चाहब. फिल्म लगान के एगो भजन जवन लता दीदी गवले बाड़ी आ जावेद अख्तर साहेब के बोल बा- ओ पालनहारे निर्गुण और न्यारे तुमरे बिन हमरा कौनो नाहीं हमरी उलझन, सुलझाओ भगवन तुमरे बिन हमरा कौनो नाहीं तुम्हीं हमका हो संभाले तुम्हीं हमरे रखवाले तुमरे बिन हमरा कौनो नाहीं ब्रम्हकुमारी म्यूजिक गॉडलीवुड में भी एक से बढ़ के एक संकलन बा. बीके अस्मिता जॉय सरकार के स्वर में एगो गीत त कमाल के बा – ये मत कहो खुदा से मेरी मुश्किलें बड़ी हैं ये मुश्किलों से कह दो मेरा खुदा बड़ा है आती हैं आंधियां तो कर उनका खैर मकदम तूफ़ान से ही तो लड़ने खुदा ने तुझे जड़ा है ये मुश्किलों से कह दो मेरा खुदा बड़ा है ई सब गाना सुनला के बाद हमरा पूरा उम्मीद बा कि रउआ लोग के मन के अवसाद कुछ कम होई, स्ट्रेस में कमी जरूर आई. एह कोरोना से लड़े के हिम्मत जरूर मिली. ई सब गाना सुनीं आ एह लिस्ट के आगे भी लोगन में बढ़ाईं अउरी उम्मीद के दिया रोशन करीं. (लेखक मनोज भावुक भोजपुरी साहित्य और सिनेमा के जानकार हैं )\n← अरविंद अकेला कल्लू से लेकर अक्षरा सिंह तक, भोजपुरी क्वीन यामिनी सिंह के बर्थडे पर देखें किन सेलेब्स ने दी बधाई\nBhojpuri: कोलकाता के मिठाइयन के जादुई संवाद, रउओ लेबे लागब चटकारा →\nपहले बनाई तस्वीर फिर उसपर लिखा आई लव यू, फोन पर बात करते-करते महिला ने कर ली आत्महत्या\nसोनी एक्सपीरिया फोन्स के लिए गूगल ने लॉन्च किया जबरदस्त फीचर\nबिहार: एप्रोच रोड बनाते समय टूटा कारीराम पुल का पूर्वी हिस्सा, चार साल पहले यूपी सेतु निगम ने कराया था निर्माण


लखनऊ मेट्रो – टटका खबर\nजौनपुर से मुंबई खातिर ट्रेन\nकाल्हु केन्द्रीय बिजली राज्य मंत्री पीयूष गोयल जौनपुर में ग्रामोदय से भारत उदय कार्यक्रम के तहत पंडित दीनदयाल उपाध्याय ग्रामीण विद्युतीकरण योजना के शुरुआत कइलन. कहलन कि केन्द्र सरकार के योजना बा कि साल 2019 ले यूपी के हर गाँव ले बिजली चहुँपा दीहल जाव. पहिले एकरा के 2022 ला पुरा करे के योजना रहुवे.


सांस्कृतिक आयोजन – टटका खबर\nयूपी सरकार अब संस्कृति पर टैक्स लगाई\nराज्य सरकार के खाली होखल खजाना के भरपाई करे का चाहत मे यूपी सरकार के सोचना बा कि अब सांस्कृतिक कार्यक्रमन पर मनोरंजन कर लगा के रुपिया कमाई सरकार. एह सांस्कृतिक आयोजनन मे टिकट बेच के कमाई करेले आयोजक आ सरकार के कवनो फायदा ना होखे. अब एह अयोजनन पर पचीस फीसदी मनोरशजन कर लगावल


हवा-बतास – Sahityapedia\n‘ये ईया! कुछ समय खातिर गाजियाबाद चलऽ ना!’\n‘ना बाबू! हमके शहर के पानी सूट ना करी… रहे दऽ।’\nमोहन के ईया उनके मना क दिहली। मोहन के परिवार में उनके माई, बाबूजी, भाई आ बहिन गाँव में ईया के साथे रहत रहे लो। मोहन गाजियाबाद के एगो कारखाना में काम करत रहलन। उनके मेहरारु आ दू गो लइका उनही के साथे गाजियाबाद में रहे लो। मोहन कुछ दिन खातिर घरे आइल रहलन।\n‘ये ईया! एक बेर चलऽ त सही, हमरा पूरा विश्वास बा कि ओइजा के सुख-सुविधा तहार मन मोहि ली।’ मोहन हाँथ जोरि के कहलन।\n‘बाबू! पूरा जिनिगी येही माटी में सिरा गइल अब ये बुढ़ौती में का दुनिया देखावल चाहत बाड़ऽ, छोड़ऽ जाये दऽ!’\n‘बस एक बेर चलऽ ना! हमरा आशा बा कि तहरा शहर में बहुते अच्छा लागी!’\nमोहन के परिवार एगो बहुते सभ्य आ संस्कारित परिवार रहे। सब केहू इहे सोचे कि पूरनिया के सेवा हमहीं करीं। मोहन अपनो हिस्सा के सेवा क लिहल चाहत रहलन। येही से जिद प उतारू हो गइलन। नाती के जिद देखि के ईया के एक ना चलल। ऊ गाजियाबाद जाये खातिर तइयार हो गइली। मजबूरी में घरवो के लोग जाये के इजाजत दे दिहल।\nसबेरे मोहन अपनी कार से शहर खातिर चल दिहलन। कई घंटा के सफर के बाद गाड़ी जब गाजियाबाद पहुँचल त ईया के माथा जवन लमहर यात्रा के कारन पहिलहीं से घुमावत रहे, शहर के अजीब दुर्गंध से अउर तेज घुमावे लागल। उनके उल्टी प उल्टी होखे लागल। मोहन कुल्ला करऽवलन आ कोल्डड्रिंक ले के अइलन। ईआ कहली ‘हम ई ना पीअबि, ई बहुते नटई जरावेला। चलऽ अब उल्टी ना होई।’ ईया तनी सा पानी पियली फेर गाड़ी आगे बढ़ि चलल।\n‘बाबू येहिजा येतना बसात कवन ची बा हो?’\n‘नाला के पानी हऽ। अपनी गाँवे के नहर जेतना चाकर बा, ओकरो से चाकर येइजा के नाला बा। जेइमें शहर के तमाम खराब फल, सब्जी, अनाज, खाना, कपड़ा-लत्ता, पलास्टिक इहाँ तक ले की मल-मूत्र हरदम बहत आ सरत रहेला। उहे कुल बसा रहल बा।’\nईया के फेर ओकाई आवे लागल।\n‘ये बाबू! कवनो बाग-बगइचा होखे त रोकऽ, तनी सुस्ता लिहल जा फेर आगे चलल जाई।’\nईया गाड़ी से बाहर देखली, दूर दूर ले गाड़ियन के भीड़ रहे, पैदल, मोटरसाइकिल भा साइकिल से लोग येने ओने ये तरे भागत रहे जइसे कुछु भिला गइल होखे भा छूट गइल होखे। ऊ गाँव के लोगन में येतना बेचैनी कबो ना देखले रहली। उनके आसमान छुअत इमारत, चिमनी, धुँआ आ शोरगुल के अलावा कवनो छायादार पेड़ ना लउकल। मोहन कहलें- ‘चलऽ अब ढेर लामें नइखे, क्वाटरे पर आराम कइल जाई। येने पेड़-खूंट बहुत कम बाड़ीसन, आ जवन बचलो बा उहो कारखाना भा घर बनावे खातिर लगातार कटात जात बा। बुझात बा कि कुछ बरीस में इँहवा साँसो लिहल मुश्किल हो जाई।’\n‘कुछ बरीस के का कहत बाड़ऽ, हमरा त अबे से साँस फूलल आ आँखि भाम्हाइल शुरू हो गइल बा।’\nमोहन मनेमन सोचे लगलें ‘हम ईया के येइजा लेआ के गलती त ना क दिहनी! कहीं ई बेमार मत हो जास! अभिन येतने देर में ई हाल बा, एक-दू महीना में का होई!’ ईहे कुल सोचत ऊ अपना क्वाटर पर पहुँच गइलन।\n‘ये नेहा! देखऽ केकरा के ले आइल बानीं! मोहन के मेहरारु नेहा क्वाटर से बाहर निकलली त ईया के देखी के अघा गइली। ऊ उनकर पाँव छुवली आ अंदर ले के जाते रहली तले उनके दुनु लइका स्कूल से आ गइलन सँ आ ‘दादी अइली… दादी अइली…’ कहत उनके पाँजा में पकड़ी लिहले सन। पनातिन के देखि के ईया के मन गदगद हो गइल। ऊ दुनु बचवन के खूब दुलार आ आशीष दिहली।\nसभे अंदर आइल, ईया के तबियत गड़बड़ा गइल रहे येहीसे ऊ कुछ खइली ना। रातभर उनके नींद ना आइल कहाँ गाँव के शांत आ पवित्र वातावरन आ कहाँ इ शहर के पेंक-पांक, जहर भरल हवा। साँस लिहला आ आँख में जलन के दिक्कत बढ़ते गइल। ईया रातभर ना सुतली त दुसरो केहू के नींद ना आइल। सबेरे नहा धो के ऊ तनी सा खाना खइली बाकिर साँस फूलले के परेशानी बढ़ते जात रहे। मोहन डिउटी पर चल गइल रहलन, ईया के दम घुटे लागल, कुछ देर में उनके तबियत अउर खराब हो गइल। अचानक ऊ बेहोश हो के गिर गइली। नेहा ई सब देखि के घबरा गइली ऊ मोहन लगे फोन क के सब हाल बतवली आ ईया के लेके हास्पिटल पहुँच गइली जहाँ उनके आक्सीजन दिआये लागल। मोहन हास्पिटल पहुँचलन त उनके ईया अभीन बेहोशे रहली। ऊ बैचैन हो गइलन। घरहू फोन करे के हिम्मत ना होखे, काहे कि ऊ खुदही जिद क के उनके येइजा ले आइल रहलन। पुछला पर डाक्टर बतवलन कि अत्यंत प्रदूषण के कारन ई दिक्कत भइल बा। कुछ समय के बाद इनके होश आ जाई।\nदू-तीन घंटा के बाद ईया के होश आ गइल। होश आवते ऊ मोहन से कहली ‘हमके गाँवे… पहुँचा दऽ! ये शहर में हम… ना जी पाइबि। गाँव के हवा-बतास खातिर एके दिन में ई आत्मा तरस गइल बा। तुहूँ ये शहर…के बजाय कवनो अइसन शहर में…नोकरी खोजि ल जहाँ…शुद्ध हवा पानी मिले!’ नेहा उनकी बाति के समर्थन कइली आ कहली कि ‘लइकन के आज से गरमी के छुट्टी हो गइल बा हमनियो के लेहले चलीं। बहुत दिन हो गइल गाँव के अमरित नियर हवा खइले। हमनी के पहुँचा के आइबि त तनी कम्पनी से बात क के कवनो साफ सुथरा शहर में आपन ट्रांसफर करवा लेब। लइको जब शुद्ध वातावरन में पढ़िहे सन त ओकनी के दिमाग आ देहि बढ़िया से विकसित होई।’ मोहन हामीं भरले।\nओइदिने सांझी के सभे गाँव के ओर चल दिहल। शहर पार करते ईया के साँस के गति सामान्य होखे लागल। ईया के तबियत सुधरत देख मोहन के जान में जान आइल।\n8 Likes ·7Comments · 498 Views\nयह दुनिया है कैसी\nमेरे खुदा की खुदाई।\nनींबू की चाह\nक्या देखें हम...\n💐कलेजा फट क्यूँ नहीँ गया💐\nयह तो वक़्त ही बतायेगा\nजाने क्यों वो सहमी सी ?\n**जीवन में भर जाती सुवास**\nरात चांदनी का महताब लगता है।\nसारे यार देख लिए..\nचलों मदीने को जाते हैं।\nतुझे देखा तो...\nएक शहीद की महबूबा


Bhojpuri: लालू यादव के आज ह जन्मदिन, पढ़ीं उनका से जुड़ल रोचक किस्सा - Sabhi Jankari\nHome Bihar Bhojpuri: लालू यादव के आज ह जन्मदिन, पढ़ीं उनका से जुड़ल रोचक...\nBhojpuri: लालू यादव के आज ह जन्मदिन, पढ़ीं उनका से जुड़ल रोचक किस्सा\nबिहार के राजनीति में लालू प्रसाद यादव आपने अलबेला अउर अनोखा व्यक्तित्व से खास जगह बनवले बाड़े. आज उनकर जन्मदिन ह. अइसे में रउआ सभे के लालू-राबड़ी के लाइफ से जुड़ल एगो अनसुना किस्सा सुनावत बानी जा, जेकरा के पढ़के रउरा इ कहला बिना ना रह सकीं कि लालू तहार कवनो जवाब नइखे.\nआज यानी 11 जून के लालू यादव आपन 74वां जन्मदिन मना रहल बाड़ें. देश खासकर बिहार के राजनीति में लालू प्रसाद यादव आपने अलबेला अउर अनोखा व्यक्तित्व से खास जगह बनवले बाड़े. उनके लेखा ना केहू भइल अउर शायद होखबो ना करी. लालू के जीवन में एक से बढ़के एक रोचक प्रसंग बा. मीडिया के हर प्रकल्प में लालू से चर्चा हमेशा होत रहेला. एक तरह से देखल जाउ त लालू मीडिया खातिर यूएसपी भी हवें अउर टीआरपी भी.\nत आज हमनीं के बता रहल बानी लालू के जिंदगी के एगो अइसन प्रसंग जवना के पढ़ के रउरा इ कहला बिना ना रह सकेनी कि लालू तहार कवनो जवाब नइखे. ई मजेदार किस्सा लालू के राबड़ी देवी के साथे भइल शादी से संबंध राखत बा. लालू अउर राबड़ी शादी से पहिले एक दूसरा के ना देखले रहलें. दूनों लोग एक दूसरा के देखले बिना ही शादी कइले रहें. शादी में भी राबड़ी घूंघट में रहली, एहसे लालू उनका के ठीक से ना देख पवले. गवना के बाद राबड़ी जब लालू के घर अइली. त एकरा कुछ दिन के बाद लालू के मौत के झूठा खबर फैल गइल. ई सुनके राबड़ी बहुत परेशान हो गइल रही. एकर सूचना जब लालू के भइल त ऊ राबड़ी के गुप्त दर्शन देबे पहुंच गइल रहन.\nलालू ई बात के खुलासा एगो टीवी शो में कइले रहन. वर्ष 2012 में जी टीवी प एगो शो ‘जीना इसी का नाम है’ में लालू प्रसाद यादव आइल रहलें, जेकर होस्ट फारूख शेख रहन. बाते-बात में लालू एह कार्यक्रम में कहले रहन कि शादी से पहिले राबड़ी अउर हम एक दूसरा के ना देखले रहनीं जा. काहें कि पहिले अइसन संस्कृति रहल कि शादी से पहिले लड़की के लड़का ना देखत रहले. लेकिन हम थोड़ा एडवांस रहनीं एहिसे आपन एगो प्रतिनिधि के राबड़ी के देखे खातिर भेजनीं. ऊ आके बतवलस कि लड़की सुंदर बाड़ी अउर परिवार पइसा वाला भी बा. अच्छा किसान बाड़े अउर पड़ोस के ही गांव के रहे वाले बाड़े. ई सब सुनके हम राबड़ी के शादी खातिर पास कर देले रहीं.लालू शो में बतवले रहन कि एकरा बाद हम दूनों के शादी भइल. शादी के बाद हमनीं के दूनों एकसाथ बइठल रहनीं. हम सिंदूर दान कर दिहले रहीं बाकी राबड़ी देवी पूरा घुंघट कइले रही. एह से हम राबड़ी देवी के ना देख पवनीं. जब हम गवना करवाके राबड़ी देवी के आपन घर ले अइनीं तब हम उनका के देख पवनीं. लेकिन बिहार में चल रहल आंदोलन के चलते हम घर से बाहर निकल गइनीं.\nआंदोलन के दौरान हमनी के विधानसभा के घेराव कइले रहनीं. ई आंदोलन में हमनी के जमके पिटाई भइल रहे. एहि से चारों तरफ हल्ला हो गइल कि लालू प्रसाद मारा गइले. पुलिस लालू के गोली मार देलस. ई सूचना से राबड़ी देवी परेशान हो गइल रही. हमरा जब ई पता चलल कि राबड़ी हमार मौत के झूठा खबर से परेशान बाड़ी त हम पुलिस से नजर बचाके उनका सामने प्रकट भइल रहनीं, अउर उनका के भरोसा दिलइनी कि हम अभी जिंदा बानीं. (माधुरी कुमार पेशे से पत्रकार हैं. यह उनके निजी विचार हैं.)\nLalu Yadav Birthday Lalu Yadav\nLalu Yadav Health Update\nLalu yadav in Aiims\nPrevious articleदिल्ली में हैं तो घर बैठे मंगवाए शराब! ऐसे करना होगा रजिस्ट्रेशन, जानिए पूरी प्रोसेस\nNext articleजालंधर में AAP का प्रदर्शन: पोस्टमैट्रिक स्कॉलरशिप को लेकर दिया धरना, भारी ट्रैफिक जाम में एंबुलेंस भी फंसी, कोरोना नियम तोड़ने के बावजूद पुलिस रही तमाशबीन\nLJP में बड़ी टूट! पार्टी के5सांसदों ने चिराग पासवान से अलग होने का फैसला लिया\nLJP में बड़ी टूट! पार्टी के5सांसदों ने चिराग पासवान से अलग होने...\nLJP में बड़ी टूट! पार्टी के5सांसदों ने चिराग पासवान...\nअयोध्या में लगेगी महाराण प्रताप की अष्टधातु की प्रतिमा, CM योगी...


धूमधाम से भइल साल २०१४ में पहिलका बड़ फिलिम हथकड़ी के मूर्हूत – Anjoria\nधूमधाम से भइल साल २०१४ में पहिलका बड़ फिलिम हथकड़ी के मूर्हूत\nदिनेश लाल यादव आ खेसारी लाल यादव बाड़े मुख्य भूमिका में.\nएह साल २०१४ के पहिलका बड़हन भोजपुरी फिलिम “हथकड़ी” के मुहुर्त पिछला दिने धूमधाम से मुबई के गोरेगांव पश्चिम के कृष्णा स्टूडियो मे कइळ गइल. मशहूर निर्देशक रविसिन्हा के एह फिलिम मे भोजपुरी सुपर स्टार्स दिनेश लाल यादव निरहुआ अउर खेसारी लाल यादव के मुख्य भूमिका बा.\nरेखा सिंहा आ ओम प्रकाश शर्मा एकरा के बनावत बाड़े. सहयोगी निर्माता हरीश(बाबू) भाई, भरत बी.जैन आ श्रवण अग्रवाल हउवे.\nएह मौका प भोजपुरी आ हिन्दी सिनेमा के अनेके खासमखास लोग मौजूद रहुवे. एहमे वेस्टर्न इंडिया फिल्म प्रोड्यूसर एशोसिएशन के चेयरमैन संग्राम शिर्के, नरेश महोनत, धरम मेहरा, बिहार के विधायक, फिल्म निर्माता आ वितरक डाक्टर सुनील, जानल मानल फाईनेंसर आ आदिशक्ति इंटरटेनमेंट के दुर्गा प्रसाद मजूमदार, फिल्म निर्माता शिवनारायण सिंह, शंकर रोहरा, मुकेश सोनी, वितरक लियाकत गोला, निर्देशक आनंद गहतराज, नृत्य निर्देशक पप्पू खन्ना, अभिनेता विकास सिंह उर्फ भोजपुरिया वीरप्पन, एडीटर गोविन्द दूबे, फिल्म प्रचारक शशिकांत सिंह, रजंन सिंहा अउर उदय भगत वगैरह शामिल रहले.\nदिनेश यादव निरहुआ एह मौका प निर्देशक रविसिंहा के तारीफ कइले आ कहले कि उनका फिलिम “अदालत” मे काम कइला का बाद उनका मालूम रहे कि इनका अउरिओ फिलिमन मे काम करे बा. कहलन कि फिलिम कमाल के होखी.\nएह फिलिम में भोजपुरी दिनेश लाल यादव, खेसारी लाल यादव, अवधेश मिश्रा, नीरज यादव अहिरा, अयाज खान, बालेश्वर सिंह अउर शाहिल शम्स मजगर किरदार मे बाड़े. दू गो नायिका रहीहे बाकिर अबही ले तय नइखे कि के रही.\n(शशिकांत सिंह, रंजन सिंहा)\nPrevious Post: सी पी आई मूवीज करवलसि फील गुड के एहसास\nNext Post: बुलेट के दिवाना मनोज तिवारी


अनुसुईया के बिआह १४ अक्टूबर के हो रहल बा – Anjoria\nअक्टूबर 13, 2010 भाग ना बाँचे कोई, महुआ टीवी\nमहुआ टी॰वी॰ के लोकप्रिय धारावाहिक भाग ना बाँचे कोई में बहुते इन्तजार का बाद शहनाई बाजे के घड़ी आ गइल बा. धारावाहिक के नायिका अनुसुईया के शादी तय हो गइल बा आ १४ अक्टूबर का दिने पारम्परिक विधिविधान से मंगल गान का बीचे ओकर बिआह हो जाई. महुआ परिवार एह शादी के यादगार मौका बनावे में कवनो कोर कसर छोड़ल नइखे चाहत. अनुसुईया के घर बहुते ढंग से सजावल गइल बा आ महँग सेट लगावल गइल बा. एह शादी के न्योता भोजपुरी सिनेमा के सितारा कई दिन से दे रहल बाड़े. सभे से निहोरा बा कि एह शादी में जरुर शामिल होखीं सभे. मौका पर आशीर्वाद देबे खातिर रविकिशन, मनोज तिवारी मृदुल, कल्पना, आ मालिनी अवस्थी सभे मौजूद रही.\nसोमार से बियफे रोज साँझ साढ़े सात बजे से देखावल जा रहल एह धारावाहिक में अनुसुईया के शादी बहुते धूम धाम से मनावल जाई. १२ के तिलक आ १३ के मटकोर वगैरह रस्म मनावल जा चुकल बा. अब १४ अक्टूबर के होखे वाली शादी के एह शो के टर्निंग प्वांयट बतावल जा रहल बा. शादी हरिहर बाबू के बेटा बाँके लाल से हो रहल बा. शादी से अनुसुईया के जिनिगी एगो मोड़ ले रहल बिया जवना से पूरा परिवार बसियो सकेला आ उजड़ियो सकेला. आखिर भाग ना बाँचे कोई ! त चलीं बिआह में शामिल होखे के तइयारी कर लिहल जाव.


कश्मीर के इ व्यथा सुने वाला के बा ? (भोजपुरी) - Decoding Dream India\nFebruary 15, 2021 January 16, 2017 by Gaurav Singh\nकश्मीर के पर्वतराज हिमालय के मुकुट आ भारतमाता के सौन्दर्यपूर्ण मुख के रूप में जानल जाला| पिछिला बितल कुछ दशक से एह मुख आ मुकुट प दर्द के रेखा गहिरा गईल बा| आए दिन ऋषि कश्यप के साधना वाला धरती खून से लाल होला| कश्मीर में एह खून बहला के चलते लोर के नदी भी बहेला| लोर ना त सुखाए के नाम लेत बा आ नाही एकर धार कम होखे के नाम लेत बा| झेलम नदी के तट प बसल एह खुबसूरत भू-भाग के तीन गो इलाका बा| जम्मू, कश्मीर अउरी लद्दाख|\nपकिस्तान के कब्ज़ा वाला इलाका में दुगो अउरी खंड बा- शुमाली इलाका अउरी पकिस्तान के कब्ज़ा वाला कश्मीर| चीन के कब्ज़ा में लद्दाख के अक्साई चीन इलाका आवेला| भारतीय कश्मीर घाटी में मूल रूप से छव गो जिला बा जवना के नाम रउरा सभे हमेशा न्यूज़ चैनल आ अखबार में देखले होखब जा| श्रीनगर, बड़गाम, अंनंतनाग, पुलवामा, बारामुला अउरी कुपवाड़ा| कश्मीर हिमालय के पर्वतीय क्षेत्र ह| पीर पंजाल पर्वत श्रृंखला जम्मू खंड अउरी पकिस्तान से अलग करेला| डल, वुलर अउरी नागिन झील से सजल एह भारतभूमि में सबकुछ अच्छा नइखे चलत|\nपौराणिक कथान के अनुसार एहिजा प्रजापति दक्ष के पुत्री आ भगवान शिव के पुत्री माता सीता रहत रही| ओह घरी घाटी पानी से भरल रहत रहे| ओहिजा राक्षसनाग देवी-देवतान लोग के संकट में डाल देले रहे| देवन के प्राथनान से ओह लोग के माता सती भगा देले रही| एह घाटी के पानी के वितस्ता अउरी झेलम में बहा देली| तब से इ स्थान सतीसर से कश्मीर हो गईल| कश्मीर के पुरान इतिहास के लमहर कालखंड में एहिजा मौर्य, कुषाण, हुण, मुग़ल, अफगान, सिख अउरी डोगरा राजाओं का राज्य रहा| मौर्य सम्राट अशोक अउरी कुषाण सम्राट कनिष्क के समय कश्मीर, बौध धर्म आ संस्कृति के मुख्य केंद्र बनल|\nउज्जैन के सम्राट विक्रमादित्य अपना समय एहिजा फिर से सनातन धर्म के झंडा गडले| ओकरा बाद चक्रवर्ती सम्राट ललितादित्य आपन एगो बरियार सम्राट के स्थापना कईले| उनका समय कश्मीर सनातन धर्म आ संस्कृति विद्या के बरियार केंद्र बनल| कश्मीर दर्शन अउरी विद्या के साधना खातिर एगो जानल पहचानल जगह रहल बा| एकर प्रणाम भी रहल बा| इहाँ तक कि गिलगिट में मिलल पाण्डुलिपिन बाड़ीसन ओहमे बौध धर्म के अभिलेख मिलल बा| प्राचीन पाली भाषा में लिखल पाण्डुलिपि से सहिष्णुता के दर्शन होला|\nइ सब ओही कश्मीर में बात हो रहल जवन आज आतंकवाद के पर्याय बन चुकल बा| इ एगो महज विवंडना ही कहल जा सकेला कि स्वतंत्र भारत के पहिला प्रधानमंत्री खुद कश्मीरी पंडित रहले लेकीन कश्मीरी पंडितन के अनदेखा कईले| पूरा देश के एकीकरण कईले लेकिन कश्मीर उनका से अछूता रह गईल| आजादी के बाद जब पाकिस्तानी सेना के साथे कबायली कश्मीर के मुज्जफराबाद में घुसलेसन तब महाराजा हरी सिंह आ उनकर प्रधानमंत्री मेहरचन्द्र महाजन बार-बार सहायता खातिर भारत सरकार से गुहार लगावत रहले लेकिन कोई ना सुनल|\nइतिहास में एहिजा लार्ड माउंट बेटेन के भी दोषी मानल जाला| वी.पी. मेनन आपन किताब में एह घटना के जिक्र भी कईले बाड़े आ कहले कि माउंटबेटेन के कहनाम रहे कि कश्मीर के राजा हरी सिंह जब तक से ‘इंस्ट्रूमेंट ऑफ़ एक्सेसन’ प हस्ताक्षर ना करिहे तब तक भारत आपन फ़ौज ना भेज सके| सवाल इहो बा कि जब भारत ना भेज सके तब पकिस्तान के भी ना भेजे के चाहत रहे नु? पकिस्तान भी त ओह कागज़ प हस्ताक्षर ना नु करवईले रहे| लेकिन एह सवाल के जवाब आजो रहस्य बनल बा|\nएही से स्वतंत्र भारत के पहिला प्रधानमंत्री पंडित जवाहर लाल नेहरु से इतिहास आजो सवाल करेला कि जहाँ से आवत रहले ओकरा के काहे ना बचवले| जब हैदराबाद बच सकत रहे तब कश्मीर काहे ना? उहे पाकिस्तानी सेना सबसे पाहिले कश्मीरी पंडितन के व्यापक हत्या कईलस| कश्मीर के ब्रिगेडियर राजेंद्र सिंह बिना वर्दी के अढाई सौ जवानन के साथे रोके के भरपूर कोशिश कईले| लेकिन सब लोग मारल गईल| राजेन्द्र सिंह ओने से आवे वाला एकमात्र पुल के ध्वस्त करके कम से कम दू दिन तक पाकिस्तानी कबायलिन के रोक के रखले रहले बस एह आस में में कि शायद अबो ले समिति फ़ौज भेज के कश्मीर के बचा लेवे| सुरक्षा समिति के बैठक त भईल लेकिन कश्मीर के सहायता देवे से इनकार कर देवल गईल| तब जाके सरदार बल्लभ भाई पटेल महराजा हरी सिंह आ मेहरचन्द्र महाजन से बात करके ओह दस्तावेज में हस्ताक्षर करवईले| जईसे ही ओह दस्तावेज प हस्ताक्षर भईल ओसही हवाई जहाज के माध्यम से भारतीय फ़ौज के कश्मीर में भेजल गईल|\nजब भारत के सेना लागातार पाकिस्तान प हमला करके विजय पावत रहे आ कबायली खदेडल जात रहन तबे स्वतंत्र भारत के पहिला प्रधानमंत्री जवाहरलाल नेहरु युद्ध विराम में घोषणा कर दिहले| एह घोषणा से मुजफ्फराबाद, पुंछ, मीरपुर आ गिलगिट के क्षेत्र पकिस्तान में चल गईल| युद्ध विराम के इ फैसला भी बहुत सारा प्रश्न के जन्म देला आ नेहरु जी सामने ठाडा होके आखी में आँख डाली के सवाल करेला कि जब दस्तावेज प हस्ताक्षर हो गईल रहे बाकी के तमाम राज्यन लेखा तब काहे आपन घर के समस्या के दुनिया के समस्या बनावल गईल आ मामला के संयुक्त राष्ट्र में ले जावल गईल| माउन्टबेटेंन के रुख एहिजा काहे बदलल? जब कबायली हमला कईले रहे त इहे कह के नु भारत के फ़ौज ना भेजल जात रहे कि बाकी के राज्यन लेखा उ लोग दस्तावेज प हस्ताक्षर नइखे कईले| जब इ काम करवा भी देहल गईल तब माउंटबेटेन काहे बीच में हस्तक्षेप कईले| पंडित जवाहरलाल नेहरु काहे ना रोकले?\nडॉ भीम राव आंबेडकर अउरी न्यायमूर्ति डी.डी. बसु के विरोध के बावजूद काहे धरा 370 लागल, जवन अठइ अस चिपकल बा| एह में कहल गईल कि भारत के कवनो कानून तब तक के कश्मीर में लागू ना होई जब तक ओहिजा के विधानसभा में पारित ना हो जाव| एही तरह भारत में दू गो संविधान, दू प्रधान आ दू निशान के मान्यता मिलल| एकरा विरोध में डॉ श्यामा प्रसाद मुखर्जी राष्ट्रव्यापी आंदोलन कईले| तब उनका के जेल में डाल देवल गईल आ उनकर हत्या भी कर देवल गईल|\nSee also G20 जईसन सम्मेलनन से सशक्त होत भारत (भोजपुरी)\nओकरा बाद से ओही कश्मीर खातिर भारत पकिस्तान में युद्ध के शुरुआत भईल| पकिस्तान के संघे तीन गो बड युद्ध भईल पहिला 1947 में, दूसरा 1965 में आ तीसरा 1971| सबसे बड बात इ कि शुरुआत पकिस्तान कईलस आ बुरी तरह से हार के भी गईले जा| जब जब असफलता मिलल तब तब आतंकवाद के सहारा लेले जा| उ सब आतंकवादी संगठन कश्मीरी पंडितन प दबाव बनइलस कि भारत सरकार के खिलाफ विरोह करस| जब विद्रोह करे से मना करले तब कश्मीरी पंडितन के नरसंघार भईल|\nलाखों कश्मीरी पंडित पलायन करे के मजबूर भईले| तब से अब तक ओह लोग के जीवन तबाह ही रहल बा| ना त आजू ले सरकार सुनले बिया आ नाही मिडिया| जबकी चुनावी वादा में इ देखे के मिल सकत बा जहाँ पुनर्विस्थापन के बात कईले होखे| कुछ साल पाहिले दक्षिण एशिया के मीडिया एसोसिएशन के परामर्श प दस गो पाकिस्तानी पत्रकारन के टीम के भारतीय क्षेत्र में बिना रोक टोक बातचीत करेके आ रिसर्च करेके अवसर मिलल|\nओह में शामिल रहली पकिस्तान के अंग्रेजी समाचार पत्र ‘न्यूज़ लाइन’ के संपादक रेहाना हाकम लिखले बाड़ी कि “कश्मीरी पंडित एगो अईसन बेसहारा आ अल्पसंख्यक बिरादरी ह, जवना प जुल्म आ अत्याचार करे के दोषी जिहादी आतंकवाद के साथे-साथे पाकिस्तान, भारत अउरी जम्मू कश्मीर के सरकार तीनो शामिल बा| एह लोग के कमजोर नितिन के वजह से बसल घर के उजाड़ के बेघर बनाके शरणार्थी बना देवल गईल| एह आतंकवादी हमलान के विरुद्ध भारत सरकार कुछ ना कर पवलस जवन एगो दुर्भाग्य के बात बा|”\nहमरा दुःख एह बात से बा कि हमनी देश के पत्रकारिता आपन भूमिका निभावे के असफल काहे रहल? जवन काम हमनी के देश के पत्रकारन के करे के चाहत रहल ह उ काम पकिस्तान के पत्रकार कईलस| रेहाना हाकम कश्मीरी पंडितन के दुःख अउरी तकलीफ के मानवीय पहलु के उजागर कईले बाड़ी| उहाँ के लिखले बानी कि पत्रकारन के टीम जब कश्मीर विश्वविद्यालय में बैठक में शामिल रहे तब पाकिस्तानी पत्रकार ओहिजा के प्रोफेसर से एगो सवाल पुछले कि “रउरा सभे के विश्वविद्यालय प्रसिद्ध अउरी योग्य लोगन से भरल बा|\nकश्मीर विवाद के हल करे खातिर रउरा सभे आगे काहे नईखी आवत? एह प जवाब इहे मिलल कि “हमनि के आपन भूमिका एह से ना निभा पवनी जा काहे कि विश्वविद्यालयन के विभिन्न विभागन के इंचार्ज कश्मीरी पंडित लोग रहल बा| जब से आतंकवादीन द्वारा बड पैमाना प ओह लोग के हत्या कईल गईल बा तब से लगभग सारा प्रोफेसर कश्मीर छोड़ने को मजबूर हो गईल बाड़े जा| एह से हमनी के कुछ ना कर पवनी जा|”\nइ बात शत प्रतिशत सत्य बा कि नब्बे के बाद से आज तक लाखों कश्मीरी पंडितन के अमानवीय कत्त्लेआम भईल बा जवना के वजह से कश्मीर बुरी तरह प्रभावित भईल बा| सामाजिक अशांति से लेके शैक्षिणिक स्तर प भी असर पडल बा| विभिन्न विभागन के उच्च पदन के सुशोभित करे वाला प्रोफेसर के पलायन कईला के वजह से जवन खालीपन आइल बा ओकरा के भर पावल बहुत मुश्किल बा| एह बात के ओह्जा के शिक्षाविद लोग भी मनले बा|\nपकिस्तान से संवर्धित आतंकी संगठन के एह षडयन्त्र हिन्दू-मुस्लिम एकता के पुरान परंपरा प बहुत बुरा असर पडल बा| एह सब के चलते जवन सामाजिक कमी पैदा भईल बा ओकरा के पूरा कईल वास्तव में एगो मुस्किल काम बा| रात में जिहादी लोग पोस्टर प इ लिख के घर के बाहर चपका देत रह्सन कि “कश्मीर छोड़ के चले जाव वर्ना मरने के लिए तैयार हो जाव”| गाँव में सुरक्षा के अभाव के चलते एक सप्ताह से अंदर कश्मीरी पंडित आपन घर छोड़ के शरणार्थी कैंप में पहुच गईल| सरकार के चाहत इ रहे कि ओह लोग के सुरक्षा दिवाव अउरी घर के अस्मिता बचाव, लेकिन शरणार्थी कैंप के व्यवस्था करके ओह लोग के मनोबल तुड देलस|\nसरकार के दोष एह से मानल जाला काहे कि सुरक्षा सरकार के जिम्मेदारी ह| लेकिन उ समय अईसन रहे कि सब तहस नहस रहे| सरकार खुद तंग रहे| ओही घरी ‘बैलेंस ऑफ़ पेमेंट क्राइसिस’ जईसन आर्थिक संकट के अलावां कुछ साल पाहिले भईल राजीव गाँधी के हत्या से सामाजिक अशांति, देश में भईल बरियार ऐतिहासिक भ्रष्टाचार से देश तंग रहे| एही तंगी के कमजोरी बुझ पाकिस्तान फायदा उठावल चहलस| ईराक से कभी भारत के रिश्ता ख़राब ना रहे लेकिन अमेरिका अउरी इराक के बीचे भईल युद्ध जहाँ सद्दाम हुसैन के मारल गईले, तवना में भारत मजबूरन साथ देले रहे|\nआज भी विश्लेषक लोग ओकरा के गलत फैसला मानेला| चुकी आर्थिक तंगी से निकले खातिर जवना बेल आउट के मांग भारत कईले रहे, ओकरा खातिर अमेरिका एगो शर्त रखले इ रहे कि अगर भारत अमेरिका के फाइटर प्लेन के भारत में लैंड करे आ तेल भरे खातिर इज्जाजत दिही तब दिआई| सरकार लगे भी कवनो विकल्प ना रहे| एह तरह से अप्रत्यक्ष रूप से साथ देला के वजह से जिहादीन के काम आसान हो गईल, जवना के फायदा कश्मीर में खूब उठवलसन|\nइ कोई से छुपल नईखे कि भारतीय कश्मीर में आतंकवाद के आग लागावे वाला पकिस्तान ही रहल बा| शायद इहे कारण बा कि आज पूरा पकिस्तान खुद ओही आग में जल रहल बा| पकिस्तान पहिले से ही अस्थिरता के तरफ बढ़ रहल बा| ओकरा कश्मीर छोड़ बलूचिस्तान, सिंध, पख्तून आ पंजाब के संभाले के चाही| लेकिन अहंकार आ ऐठन अईसन चीज ह जवन इंसान के जानवर बना देला| पाकिस्तान से उम्मीद कईल बेमानी बा| लेकिन भारत सरकार के चाही कि विस्थापित भईल कश्मीरी पंडितन के पुनार्विस्थापित करे| खैर जवन ओह लोग के साथ बीतल बा ओकरा के भरपाई कईल त मुश्किल बा लेकिन जवन गलती भईल बा ओकरा के सुधारल जा सकत बा|


अदालत, आयोग आ बोर्डो ले बड़ हो गइल मीडिया के मूड – बतंगड़ 62 – Anjoria\nअदालत, आयोग आ बोर्डो ले बड़ हो गइल मीडिया के मूड – बतंगड़ 62\nदिसम्बर 7, 2017 बतंगड़, मीडिया के मूड\nपिछला दिने मूडी कुछ लोग के मूड बिगाड़ दिहलसि. कहलसि का, से सभे अपना-अपना मूड से समुझल. मियाँ बूझले पियाज त मियाइन बूझली अदरख. जेकरा शास्त्र के अर्थ ना बुझाव उहो अर्थशास्त्री बनि के बहस करे लागल. मूडी से कुछ लोग के मूड बिगड़ल त ऊ लोग पुअर का स्टैण्डर्ड पर आपन तर्क जोड़े लागल. काहे कि स्टैण्डर्ड एण्ड पुअर का नजर में भारत के हालात पहिलहीं जस बनल बा. हिन्दुस्तान आ हिन्दुवन के विरोध करे वालन के चहबो इहे करी कि भारत के स्टैण्डर्ड पुअरे बनल रहो. साठ बरीस ले सरकार चला के आपन फितरत देखावे वाला लोग के मंजूर नइखे कि हिन्दुस्तान के हालात में बदलाव होखो. ऊ लोग घुमा-फिरा के एके बाति प अड़ल बा कि हिन्दुस्ताल के हालात बदतर भइल जात बा आ ओह लोग के नाराजगी एह पर बेसी बा कि एह काम में माहिर रहला का बावजूद देश के जनता उनुका के पूछत नइखे. जे लोग भगवान राम के काल्पनिक चरित्र बतावत रहुवे से अब मन्दिरे-मन्दिर घंटा बजवले चलत बा काहें कि लोग ओह लोग के घंटा बजा दिहले बावे.\nबाकिर एक बाति त मानही के पड़ी कि पिछला दौर में ऊ लोग अइसन-अइसन विषबेल लगा गइल बा जवन अबहियो फरत -फुलात बाड़ी सँ. मीडिया आ न्यायपालिका के हिन्दु विरोधी रुख त रहबे कइल अब एनजीटी सम्हार लिहले बावे हिन्दुत्व संहार के जिम्मा. अब एनजीटी ई तय करी कि एक दिन में कतना हिन्दु माता वैष्णवी देवी के दर्शन कर सकीहें. ओकरा सीमा से एको आदमी बेसी भइल त ओह लोग के रोक लीहल जाई. जइसे कि दिल्ली मेट्रो के कर्मचारी राजीव चौक टीसन प पहरा देत रहेलें आ चढ़ेवालन के खींच के रोक लेलें. कई बेर अइसन हो जाला कि परिवार के कुछ लोग भीतर बा आ बाकी लोग के बहरे रोक लीहल गइल अगिला मेट्रो के इनतजार करे ला. एगो सवाल हमरो मन में उठत बा कि एह देश के कवनो संस्था में अतना बेंवत बा का कि ऊ तय कर सकसु कि एक जगहा कतना लोग नमाज पढ़ सकी. ओह लोग के पूरा छूट बा कि ऊ सड़क, रेल लाइन, मैदान जहें मन करे तहें आपन चादर बिछा सकेला नमाज अदा करे खातिर. मूर्ति भसान तब होखी जब सरकार चाही बाकिर तजिया पर कवनो रोक-टोक ना लगावल जा सके. कमलेश तिवारी के जेल में डाल दीहल जाई बाकिर हिन्दुवन का घर में घुस के नमाज पढ़े के धमकी देबे वाला बेखौफ घुमीहें. सेक्सी दुर्गा नाम से फिलिम बना लीहल जाई बाकिर कुँवार गाभिन भा छह बरीस के बेगम के कवनो चरचा ना कइल जा सके. हिन्दु देवी-देवता के मजाक उड़ावल अभिव्यक्ति के आजादी कहाई बाकिर कार्टून बनावे वाता के गरदन काट लीहल जाई. फेंकू कहला में कवनो दोष नइखे बाकिर पप्पू ना कह सकीं. काहें कि पप्पू घटिया शब्द ह. बा केहू पुछे वाला एह आयोग से कि पता ना कतना लोग अपना बेटा के पप्पू कहि के काहें बोलावेला. अगर ई हिकारत देखावे वाला शब्द रहीत त केहू अपना बबुआ के पप्पू कहीत का ? सब लोग अब से अपना बेटा के पप्पू का बदले युवराज कहल करो ना त आयोग ओह लोग का खिलाफ एक्शन ले सकेले.\nएगो अउर बाति रेघरिआवे जोग हो गइल बा. बतगंड़ अब फैशन बनि गइल बा. डाइऩो एगो घर छोड़ के राखेले वाला कहाउत के झूठ करत आजु के मीडिया केहू प आपन टोना कर सकेले. कुछ लोग त अपना करम से अपना करम के बिगाड़त चलि जाला आ जब ले सम्हरे तब ले बहुते देर हो गइल रहेला. पुरनका जमाना में अदालत प कवनो टीका टिप्पणी करे से पहिले लाख बेर सोचात रहुवे. बाकिर अपना करम से अदालत अपन करम फोड़ लिहलसि. जानत त सभे रहल कि भठियरपन में अब अदालतो कमजोर नइखे रहि गइल बाकिर कहे में सकपकात रहुवे लोग. अब अदालत में होखत घूसखोरी खुलेआम टीवी प देखावल जात बा. कुछ दिन में हो सकेला कि सेंसरो बोर्ड के जरुरत ना रहे. मीडिया अब इहो जिम्मा सम्हारल शुरु क दिहले बिया. भंड़ुअन के आमदनी पहिलहूं फिलिम के प्रचार से होखत रहल अब सुपर सेंसर होखे के नया बाजार खुल गइल. बोर्ड नाराज होखे त होखल करे.\n(अतवार 19 नवम्बर 2017 का दिने कोलकाता से छपे वाला अखबार समाज्ञा में अँजोर भइल.)\nरानी मधुमाखी आ तेजपत्ता के स्वाद – बतंगड़ 61\nदेशद्रोही के ताजपोशी – बतंगड़ 63


मस्जिद का नियरा श्रीरामनवमी के जुलूस पर ढेलामारी – टटका खबर\nसत्ता के गुमान आ प्रशासन के बेबसी से मनबढ़ू बनल लोग काल्हु गोपालगंज, मीरगंज आ सिवान में श्रीरामनवमी के जुलूस पर ढेलामारी कइले आ उपद्रव मचवले. बेबस प्रशासन बवालियन पर कड़ाई करे का जगहा समुझावे बुझावे में लागल रहल आ जुलूसे के रोके लागल. एह चलते कुछ देर ला बवाल बेकाबू बन गइल. हालात बिगड़े लागल तब जा के प्रशासन कड़ाई देखवलसि आ मामिला सम्हरलसि.\nमीरगंज में दरगाह रोड के मस्जिद का लगे से गुजरत शोभा यात्रा पर कुछ म्लेच्छ ईंटा रोड़ा फेंके लगलन. एकरा बाद दुनू तरफ से गोलबन्दी होखे लागल. गोपालगंज आ सिवेनो में अइसने भइल. सिवान में नवलपुर में जुलूस पर ढेलामारी भइला का बाद तनाव पसर गइल. पुलेस पहिले त अखाड़ने का रोक दिहलसे बाकिर जब बजरंग दल के कार्यकर्ता टाउन थाना में चहुंप के विरोध जतवलें तब तीन घंटा बाद शोभा यात्रा के निकला दीहल गइल.\nTags: गोपालगंज, मीरगंज, श्रीरामनवमी, सि‌वान


महात्मा गाँधी - विकिपीडिया\n(गाँधी से अनुप्रेषित)\nमोहनदास करमचंद गाँधी (गुजराती: મોહનદાસ કરમચંદ ગાંધી;2अक्टूबर 1869 — 30 जनवरी 1948) जिनके महात्मा गाँधी की नाँव से आ गान्ही महात्मा, गान्ही बाबा आ बापू के नाँव से जानल जाला, भारत के आज़ादी की लड़ाई क एगो प्रमुख राजनैतिक आ आध्यात्मिक नेता रहलन। ऊ सत्याग्रह आ व्यापक सविनय अवज्ञा की सहारे अत्याचार के खिलाफत क शुरुआत करे वाला नेता रहलें। सत्य आ अहिंसा की आधार पर लड़ाई लड़िके भारत के आजादी दियावे में उनके योगदान खातिर उनके पूरा दुनिया में जानल जाला।\nमोहनदास करमचंद गाँधी\n1931 में मोहनदास करमचंद गाँधी\n2 अक्टूबर 1869\nपोरबंदर, काठियावाड़, भारत\n30 जनवरी 1948 (78 बरिस की उमिर में)\nमौत के वजह\nगोली मार के हत्या\nयुनिवर्सिटी कॉलिज, लंदन\nहरिलाल, मणिलाल, रामदास, देवदास\nसंस्कृत के महात्मा एगो आदर-सम्मान प्रगट करे वाला शब्द ह जेवना क प्रयोग इनका खातिर रवीन्द्रनाथ टेगौर कइलें।2अक्टूबर के उनकी जनम दिन के गाँधी जयंती के रूप में मनावल जाला आ दुनियाभर में एहिदिन अंतरराष्ट्रीय अहिंसा दिवस भी मनावल जाला।\nगाँधी टोपी आ चरखा उनकी बिचारधारा क निशान बन चुकल बा।\n1 साहित्यिक काम\n2.3 भारत के आजादी के संघर्ष में (१९१५–१९४७)\nगांधीजी एगो बड़ी नीक लेखक रहन। हरिजन के जोरे जोरे कै गो अखबारन के अनुवाद उ गुजराती मे कइले रहन।\nमोहनदास करमचंद गाँधी के जनम2अक्टूबर 1869 के एगो गुजराती हिंदू मोध बनिया परिवार में पोरबंदर (जेकरा के सुदामापुरी के नाँव से भी जानल जाला) में भइल जे काठियावाड़ प्रायदीप क एगो समुंद्र के किनारे बसल कस्बा हवे आ ओह जमाना में भारत राज के काठियावाड़ एजेंसी के अंदर पोरबंदर स्टेट के नाँव से रहल। इनके बाबूजी, करमचंद उत्तमचंद गांधी (1822-1885) पोरबंदर राज के दीवान (मुख्यमंत्री) रहलें।2अक्टूबर 1869 के इनहीं के घरे इनके मेहरारू पुतलीबाई आपन सभसे छोट बेटा, मोहनदास, के जनम दिहली। मोहनदास से बड़ एगो बहिन रालिताबेन (1862-1960) रहली आ सभसे बड़ संतान लक्ष्मीदास (c. 1860-1914) रहलें। मोहनदास बचपने में बहुत चंचल रहलें। इनके बहिन इनका बचपन के बारे में बतावेली कि इनके "सभसे प्रिय खेल कुक्कुरन के कान मिमोरल रहे"। भारतीय क्लासिक कथा सभ, खासतौर से सरवन के आ हरिसचंद राजा के कहानी के इनके बचपन पर बहुत परभाव परल। गाँधी अपना आत्मकथा में ई बात खुदे स्वीकार कइले बाने।\nगाँधी के महतारी एगो धार्मिक औरत रहली आ परनामी वैष्णव हिंदू परिवार से रहली। उनके परभाव गांधी पर बहुत परल। 1874 में गांधी के पिताजी पोरबंदर छोड़ के राजकोट आ गइलें आ इहाँ के राजा के इहाँ दीवान बन गइलें। एकरे बाद पूरा परिवारो राजकोट आ गइल।9बरिस के उमिर में गाँधी के लोकल इस्कूल में एडमीशन भइल। इहाँ ऊ सुरुआती गणित, इतिहास, गुजराती भाषा आ भूगोल पढ़लें। इगारह बरिस के उमिर में उनके एडमीशन राजकोट के हाई इस्कूल में भइल। ऊ औसत दर्जा के बिद्यार्थी रहलें, कुछ इनामो जितलें, बाकी लजाधुर आ चुप्पा किसिम के रहलें आ खेलकूद में कौनों रूचि ना रहल; इनके साथी बस किताब आ इस्कूल में मिले वाला काम भर रहल।\nमई 1883 में 13-साल के उमिर वाला मोहनदास के बियाह 14-साल के कस्तूरबाई माखनजी कपाड़िया (इनके पहिला नाँव के छोट क के "कस्तूरबा" बोलावल जाला आ अउरी लगाव के साथ "बा") के साथे भइल। एक्के साथ इनके अउरी भाई भतीजा लोग के भी बियाह सामूहिक कार्यक्रम में भइल रहे। एह चक्कर में इनके पढ़ाई के एक साल नोकसान भइल बाकी बाद में तेजी से पढ़ के आपन पढ़ाई कभर कइलेन। एकरे दू बरिस के बाद 1885 में गांधी के पीताजी के सरगबास भ गइल। गांधी ओह समय सोरह बरिस आ कस्तूरबा सतरह बरिस क रहली जब एह लोग के पहिला संतान पैदा भइल बाकी कुछे दिन जिए पवलस। एह दुनों मउअति से गांधी के मन बहुते ब्यथित भइल। बाद में चल के गाँधी के चार गो संतान भइल: सगरी बेटा लोग रहे, हरिलाल, 1888 एन जन्मलें; मणिलाल, 1892 में जनमलें; रामदास, 1897 में जन्मलें; आ देवदास के जनम 1900 में भइल।\nनवंबर 1887 में 18-बरिस क गांधी अहमदाबाद के हाई इस्कूल से ग्रेजुएट भइलेन आ 1988 में भावनगर राज के समालदास कालेज में ऊँच शिक्षा खाती दाखिला लिहलें बाकी फिर छोड़ के वापिस पोरबंदर अपना घरे लवट गइलेन।\nगांधी कौनों बहुत धनी परिवार से ना रहलें आ कालेज के पढ़ाई छोड़ चुकल रहलें। एही समय परिवार के परिचित आ पुजारी मावजी दवे जोशीजी इनका के सलाह दिहलें की लंदन जा के वकालत पढ़ें। जुलाई 1888 में कस्तूरबा आपन पहिला जियत बेटा के जनम दिहली आ गांधी के माई एह बारे में बहुत आश्वस्त ना रहली कि गांधी आपन परिवार के एह समय छोड़ के बिदेस जाँसु। गांधी अपना माई आ मेहरारू के सोझा किरिया खइलेन की ऊ बिदेस में जा के भी मांस ना खइहें, शराब आ औरतन से लम्मा रहिहें। गांधी के भाई लक्ष्मीदास, जे खुदे वकील बन गइल रहलें इनका के बढ़ावा दिहलें कि लंदन जा के पढ़े के चाहीं।\nअठारह बरिस के उमिर में गांधी राजकोट से बंबई (अब मुंबई) आ गइलेन आ इहाँ मोधी बनिया लोग के साथे रहलें जबले की इंग्लैंड जाए वाला जहाज के जात्रा के इंतजाम ना भ गइल।4सितंबर 1888 के गांधी बंबई से लंदन खाती जहाज से चल दिहलें, इनके भाई इनका के चाहुंपावे आइल रहलें।\nलंदन में गांधी वकालत आ बिधिशास्त्र (ज्यूरिसप्रूडेंस) के पढ़ाई कइलेन। लजाधुर होखे के बावजूद एगो पब्लिक ग्रुप से जुड़लें आ भाषण देवे के सीख्लें। शाकाहारी खाना के खोज में इनके परिचय एगो शाकाहरी रेस्टोरेंट से भइल जहाँ से हेनरी साल्ट के लेखन के बारे में जानकारी मिलल आ ई उनके लेखन से परभावित हो के शाकाहारी सोसाइटी में सामिल हो गइलेन। बाद में एह सोसाइटी के एक्सीक्यूटिव कमिटी में भी चुनल गइलें। यही जे इनके परिचय थियोसोफिकल सोसाइटी से भइल जे 1875 में वैश्विक (युनिवर्सल) भाईचारा खाती अस्थापित भइल रहल।बौद्ध आ हिंदू साहित्य के अध्ययन भी ई सोसाइटी करे। एहीजे गांधी गीता के पाठ करे से जुड़लें।\n1891 के जून में, 22 बरिस के उमिर में, गांधी के "बार के काल आइल" (बैरिस्टर के रूप में कौनों पार्टी खाती वकालत क सके के दर्जा मिलल)। एकरे बाद इ भारत लवटलें। इहाँ आवे पर मालुम भइल महतारी के निधन हो चुकल बा आ परिवार के लोग ई खबर छिपा के रखले रहल। गांधी बंबई में वकालत सुरू कइलेन बाकी एह काम में बिफल रहलें काहें कि मानसिक स्थिति के कारन गवाह के क्रास-क्वेशचन करे में इनके दिक्कत भइल। लवट की राजकोट चल गइलेन आ उहाँ पेटीशन ड्राफ्ट करे के काम करे लागलें। एकरे बाद काठियावाड़ के एगो मुसलमान बैपारी इनसे संपर्क कइलेन आ दक्खिन अफिरका में जाये खाती पुछलें जहाँ उनके केहू भाई बैपारी रहलें आ उनके अइसन बैरिस्टर के जरूरत रहल जे काठियावाड़ के परंपरा से होखे। गांधी एकरे खातिर तइयार भ गइलेन कि ई ब्रिटिश उपनिवेश नटाल में कम से कम एक साल खातिर होखी।\nभारत के आजादी के संघर्ष में (१९१५–१९४७)संपादन\nई खंड खाली बाटे जानकारी जोड़ के विकिपीडिया के मदद करीं।\n↑ Todd, Anne M. (2012) Mohandas Gandhi, Infobase Publishing, ISBN 1438106629, प. 8: The name Gandhi means "grocer", although Mohandas's father and grandfather were politicians not grocers.\n↑ Renard, John (1999). Responses to One Hundred and One Questions on Hinduism By John Renard. प. 139. ISBN 9780809138456.\n↑ Gandhi before India. Vintage Books. 16 मार्च 2015. प. 22. ISBN 978-0-385-53230-3.\n↑ उद्धरण खराबी:Invalid <ref> tag; no text was provided for refs named Sorokin2002\n↑ Rudolph, Susanne Hoeber & Rudolph, Lloyd I. (1983). Gandhi: The Traditional Roots of Charisma. University of Chicago Press. प. 48. ISBN 9780226731360.\nविकिमीडिया कॉमंस पर संबंधित मीडिया मोहनदास करमचंद गाँधी पर मौजूद बा।\nअंग्रेज़ी विकीस्रोत पर महात्मा गाँधी के आत्मकथा(अंग्रेजी में)\nगाँधी स्मृति और एनबीएसपी (भारत सरकार के वेबसाइट) (हिंदी में)\n"https://bh.wikipedia.org/w/index.php?title=महात्मा_गाँधी&oldid=680463" से लिहल गइल\nLast edited on3अक्टूबर 2020, at 08:40\nएह पन्ना पर आखिरी बेर संपादन3अक्टूबर 2020 के 08:40 बजे भइल रहल।


Elder brother of State Information Commissioner dies of heart attack. #TEJASTODAY Archives - Tejas Today\nElder brother of State Information Commissioner dies of heart attack. #TEJASTODAY\nराज्य सूचना आयुक्त के बड़े भाई की हृदयाघात से मौत | #TEJASTODAY\nराज्य सूचना आयुक्त के बड़े भाई की हृदयाघात से मौत | #TEJASTODAY जौनपुर। जनपद के वरिष्ठ पत्रकार और वर्तमान में राज्य सूचना आयुक्त सुभाष चंद्र सिंह के बड़े भाई हरिश्चन्द्र सिंह 70 वर्ष की मंगलवार को हृदयाघात से मौत हो...


अमन पाण्डेय जी के लिखल भोजपुरी आलेख पहचान के संकट | जोगीरा\nHome आलेख अमन पाण्डेय जी के लिखल भोजपुरी आलेख पहचान के संकट\nअमन पाण्डेय जी के लिखल भोजपुरी आलेख पहचान के संकट\nहर सभ्यता आपन आरम्भ अउरी चरम के एगो मापदंड लेके आवेले , जवन आरम्भ होके तरुण फिर चरम पे आवेले ।\nचरम अवस्था के का लक्षण हो सकेला ? बस अभियांत्रिकी विकास ? की ज्ञान के व्यापार और बौद्धिक संपदा के केराया ही सभ्यता के चरम व्यवसाय व सामाजिक स्थापना के एगो परिचायक ह ?\nहम अइसन नइखी कहत की विकास यात्रा ना होखे के चाही! विकास होखे के चाही काहेकि विकास के अनुक्रम ही सभ्यता के सार्थकता के देखावेला , अगर बिकास ना होखि त आखिर सभ्यता के लो कइल का आज के ई यक्ष प्रश्न मन मे उठत रही !\nविकास के दु आयाम के चर्चा करतानी उपभोगवादी विकास ,एगो सतत विकास ।\nई कुल्हि आएम में लागू होला आचार विचार, संस्कृति,संबंध,क्रीड़ा, मनोरंजन, शिष्टाचार, कार्यसंस्कृति, और अध्यात्म और धर्म के तार्किकता तक व्यापकता बा एकर ।\nहम रउआ मानसिक विसंगति या आपन लइका के मन मे रचल बसल दिमागी संरचना के एक बैग नइखी हटा सकत काहे की उ बहुत ढेर दिन के यात्रा के दौरान फीड भईल बा दिमाग मे ।\nसीधे संस्कृति और सभ्यता पे आवतानी …….\nसंस्कृति सभ्यता के आधार ह , संस्कृति एगो धुरी है ,एगो खम्हा ह जवना के सहारे सभ्यता के मूर्त रूप मिलेला ।\nरउआ आ हमार माई जवना भावना से घर के चूल्हि में खाना बनावत घरी खदकत अदहन में चाउर डरला से पहिले2दाना चाउर चूल्हि के ओइन्छ के आगी में डार देली लो,ई संस्कृति के एगो झलक ह की हमनी के अग्नि और अन्न के देव तुल्य मानेनी…और ओहि परिवार के युवा पीढ़ी खाना खइला के बाद कुछ लो खैनी रगड़ के खाला त कुछ को खेत या कहि सुनसान अड्डा देख के सुट्टा मार लेला लो… त देखी एहिजा सीगरेट और सुर्ती सभ्यता में फर्क करत बिया बाकी चूल्हि के संदर्भ वाली संस्कृति अभी ले एक ही बा जवना में मय सभ्यता समाहित बा।\nहमनी के आपन देश के वैभवशाली सभ्यता के देख के सीना गर्व से फूल जाला की हमनी के विकास के स्तर हईं रहे !\nजब यूरोप के लोग नग्न रहत रहे अशिष्ट शिकारी रहे ,,,ओह समय हमनी के अंतरराष्ट्रीय व्यापार करत रहनी ह जा,,शिल्पकला , ज्ञान उपचार में चरक ,धन्वंतरि, और गायन में हरिदास ,तानसेनके के साथ हमनी के भूभाग पर महाकवि कालिदास जी जइसन महामानव साहित्यिक हस्ताक्षर भी हमनी के धरोहर ह ,,,,\nखैर दुख के बात आज हमनी के पश्चिम के उच्च मानेनी काहे की उ लो अंग्रेजी बोले ला ह न ?\nउ लो गोराई में बीस बा ,,लमहर कद काठी होला ,,,इहे कारण ह न ?\nआज जरूरत बा हर भारतीय के एगो जामवंत के जे हमनी के पुरातन विद्या, कला कौशल्य और विदोपनिषद के ज्ञान के आज पुनः जागृत करे के जरूरत बा जेमे ,बहुत पहिले विमान शास्त्र ,,शस्त्रास्त्र के ज्ञान ,,राजनीति पारिवारिक संरचना ,अन्य भी बहुत चीज ।\nबहुत सुनियोजित दुर्घटना बा हमनी के साथ सभ्यता के ओढला के ,,,,,,,,हमनी के शादी बियाह त सात जन्म के रिश्ता मान जाला जेमे अग्नि के शाक्षी मान के सात फेरा लियाला दू नया जीवन एक मे एकाकार होला और अंतिम तक समर्पण और एकनिष्ठता व त्याग के बचन देला ।\nपश्चिम में शादी एगो समझौता ह आज राउर सीगरेट के धुंआ मालकिन के पसंद ना आइल त तलाक!\nदोसरा प मन आइल त तलाक !\nआपसी मेलजोल में कमी का आइल त तलाक !\nहमनी के सभ्यता में समन्वय के अपार संभावना बा जेमे समाज परिवार सब आजाला ।\nघर मे दु परानी का बना के खा लेला या ना भी खा पावेल बगल के लोग ना जान पावेला।\nभारतीय समाज मे भी स्वतंत्रता बा बाकी निर्वस्त्र होके फ्लैगमार्च कइले के स्वच्छंदता नइखे ,,,,,,ना ही हमनी के भारतीय परिवेश में स्वच्छंदता समाहित हो सकेला ।\nहमनी के हर कदम पे सामाजिक दायित्व से बान्हल बानी जा जवन हमनी के तकनीकी नइखे बाकी एगो मानवीय निकाय में श्रेष्ठ बनावेला ।\nहमनी के समाज के विपरीत कुछ भी पश्चिम के अइसन नइखी कर सकेनी जैसे और लोग प असर पड़े ।आज नारी सशक्तिकरण के बात जोर शोर से होत बा केतना जमीन पर आइल उ हमनी के जानत बानी । नारी हरमेसा से हमनी के संस्कृति में “स्वामिनी” के दर्जा पाइल रहे ,,आज भी बा हमनी के हर सृष्टि के केंद्र नारी के मानल जाला चाहे उ एगो जन्म होखे या पुरा परिवार के देखभाल एहि से ,,,,,,नारी सर्वत्र पूज्यते । के हमनी के चरितार्थ करेनी जा ।\nहमनी के समाज मे नारी नाक कबो विनिमय के चीज़ रहल ना ही कबो ईगो समान के तरह व्यवहार्य ! यह बात के साक्ष्य हड़प्पा सभ्यता के 3000 साल पुरान मातृसत्तात्मक सामाजिक व्यवस्था बतावेला ,अपवाद बा त बस्स विदेशी आक्रांता के शासन काल जेमे नारी प घोर अत्याचार भईल बा।\nहमनी के आजाद भइनी त हमनी के संस्कृति बस घायल रहे मरल ना रहे बाकी उ मरल तब शुरू हो गउवे जब हमनी के आपन संस्कृति ,सभ्यता के परिसंस्करण कइले बिना अंग्रेजी ,पश्चात सभ्यता ओढ़ लेहनी जा ,उहो बिना कवनो परीक्षण के …………..\nआधुनिकता हमनी के यहां अभी जब चलन में बा उ हमनी के विकसित कइल नइखे उ त उधार के ह ,,,तर्कहीन ह,,, ओढ़ लिहल ह जेमे लोग कर्तव्य से ढेर अधिकार पे बल देला लो ,,,,,,हम का क सकेनी ई नइखे बाकी हंमके का मिले के चाही ई जरूर याद बा, बहुत प्रकरण अइसन बा।\nइहो पढ़ी: दिनेश लाल यादव निरहुआ के पत्रकार शशिकांत के साथे गाली गलौज आ मारे के धमकी\nदुखद बा हमनी खातिर ई ,जवन हमनी आज समाज मे देश मे परिवार में और कार्यात्मक इकाई रसोई से लेके आपन शयनकक्ष तक ई उधार के आधुनिकता हमनी के सामाजिक पारिवारिक, सांस्कृतिक ,अउरी शैक्षणिक व्यवस्था के साथ ही हमनी के भ्रातृत्व अउरी स्नेह के बंधन, पारिवारिक दायित्व बोध के माधुर्य के निगल रहल बा आ हमनी के कुछ नइखी क सकत ! वाकई में समय के पहर काफी आगे जा चुकल बा जवना के एकाएक ना बदल सके केहू बाकी अगर कहि से गंदगी के अम्बार हटावाल कठिन बा त ओहिजे निर्मलता के बाढ़ ले आवे के प्रयत्न करे के चाही ।\nहमनी के सभ्यता में “काम ” के अद्भुत व आध्यात्मिक उत्कर्षक वर्णन बा, आज दुनिया मे “काम”वासना और तृष्णा के आगी में जरत बूझत बा बाकी हमनी के सभ्यता में पूर्व में कहल गइल बा “काम ” के अगर युग्म चेतना से बा त ई सर्जन के अनुपम उदाहरण ह, अगर वासना से बा त ई खाली भोग ह, शारीरिक तृष्णा ह, हमनी के अग्रणी साहित्यिक पुरोधा’ प्रसाद’ जी कामायनी में वर्णित कइले बानी – “कर्म का भोग भोग का कर्म यही जड़ चेतन का आनंद ,”\nकाम से सृजन के परिकल्पना बा एमें बाकी आज हमनी के उनकर वंशज हईं कहा जातानि जा?\nआज सर्च इंजन में 70 फीसद से ढेर पोर्न फिल्म सर्च होला एगो इंटरव्यू के मुताबिक , ! समाज मे संचार क्रांति के इहे परिणाम हमनी के जोहत रनी जा ?\nजाए दी …..सही त ई रहल ह न कि बेटी बेटा लो के घर मे सिखवाल जा रहे कि बेटा नम्रता व्यक्ति के आभूषण होला ! आज के बेटा, बेटी एटीट्यूड नामक धारणा से मण्डित बा लो सच मे आज ले ना बुझ पौवी की एटीट्यूड कवन चिड़िया के नाम ह s? बाकी घर में परिवार में प्रेम संबंध में पति – पत्नी के बीच एटीट्यूड और बनावटी ढकोसला रिश्ता के नींव दिन दिन कमजोर करत बा ।\nत्याग और समर्पण ही जीवन के जब एकदूसरा के साथ मे खुशी और गम में बिता देला ना बुझाई ।\nहमनी के सभ्यता अउरी साहित्य में सौंदर्य पे बहुत लिखल पढ़ल गइल बा बहुत अनन्य विषद चर्चा भी बा।\nसौंदर्य से प्रेम होला अनुराग होला ओकरा खातिर त्याग होला ।सौंदर्य के विभिन्न आयाम बा अउरी ओकरा आकर्षण के भी ……….चाहे सीता राम के पुष्प वाटिका में “बाल विलोकत रॉज कुंवर दो आए” गीत में रहे चाहे , पान की लालिमा अधर हो रक्तिम करती हुई तब आकर्षण का केंद्र बनती है जब — खाई के मगहिया पान ………जइसन गीत से सौंदर्य पान में दिखाई दे देला । जब प्रेम और अनुराग ईश्वर के भक्ति के नीयन पाक बा त ऐमे प्रदर्शन कइसन ?\nप्रेम त अनुभूति के और दर्शन के विषय है फेर प्रदर्शन काहें ? परिधान हमार सभ्यता और रहन के परिभाषित करेला हमार चिन्तन शक्ति के सूक्ष्म कुंजी ह हमनी के आभूषण अउरी परिधान !\nपरिधान के अभिप्राय तन के ढकल होला ,खास कर के ईश्वर के अनन्य अनुकृति “स्त्री” जवन हमनी के समाज मे चिर काल से स्वामिनी के दर्जा पवले बिया ओकरा के वस्त्र के सूचिता और संस्कार त देखल मौलिक बा ! बाकी लिखे वालें भय से न लिखे के कोशिश करेलन की नारिअधिकार चेतना के विरोध के रूप में ना देख लिहल जाव ,,,,,,बाकी साँच के आंच ना होखे के चाही !\nआज गरीबी ,असमानता अउरी भ्रष्टाचार जाइसे हमनी के हड़बड़ी में कीनल लोकतंत्र के परिणाम ह ,,,,,,,,,,ठीक वैसे संबंध के संकट पारिवारिक कलह ,रिश्ता के विखण्डन , संबध के बिखराव आदि हमनी के पश्चात सभ्यता के अवनावल से ह ,,,,,,,,ई कड़वा सच ह की आज परिधान व रहन सहन एगो संस्कार से ज्यादा प्रदर्शन ह, सड़क से जात कवनो युवती के ड्रेस अगर भारतीय ना पश्चात ह सिरफिरे दिमाग के बेहाया लइका टिप्पड़ी करेला, आपन पापी आंख से चक्षुतृप्ति करेला ओह लईकी पर ! एहिजा का केकर पूरा दोष बा कहल आसान नइखे ! काहे की सुधार और चिंतन से हल निकल जा सकेला कवनो समस्या केे, अइसन कइल टिप्पड़ी में अधिकांश तृष्णा होखेला प्रेम ना !\nकवनो सभ्य अउरी उदात्त परिधान के युवती जाली त कवनो आवारा भी या साधारण लइका भी ओकरा में नारी के पवित्रता के दर्शन पावेला और ओकरा के जीवनसंगिनी तक बनावे के आकांक्षा भी राखेला ,बाकी तृष्णा ना उ लईकी तृष्णा से खुद के और अपने स्त्री गरिमा के भी बचा ले जाले आपन स्त्रीत्व और परिधान के सुचिता से।\nजवन ओकरा जीवन के मध्य व अंतिम काल मे ओकरा जीवन के चारित्रिक सद्भाव से प्रेरित शांति व आत्मसंतुष्टि के भाव लावेला।\nसुंदरता तबले प्रासंगिक बा जबले उ आवरण में ढकल बा अनावरित भईला पे उ सौंदर्य ना ईगो नुमाइश बन के रह जाला ।\nतुम कनक किरन के अंतराल में,\nहे लाज भरे सौंदर्य बता दो,\nमौन बने रहते हो क्यो ?\nयौवन के घन रस कन झरते।\nअधरों के मधुर कगारों में,\nकल कल ध्वनि की गुंजारों में।\nमधु सरिता सी यह हंसी तरल,\nअपनी पीते रहते हो क्यों ?\nबेला विभ्रम की बीत चली,\nरजनीगंधा की कली खिली।\nअब सांध्य मलय आकुलित दुकूल,\nकलित हो यों छिपते हो क्यों ?\nनिर्लज्ज सौंदर्य वीभत्स होता है,\nउससे वितृष्णा होती है,\nलज्जा युक्त सौंदर्य ही\n“सौंदर्य” कहलाता है. ई महाज्ञानी प्रसाद जी के लज्जा भरा सौंदर्य के पंक्ति ह ।\nअब हमनी के आपन समय मे ई संसार के देख रहल बानी सुन रहल बानी हमनी के देखे के बा कि हमनी के जिनगी के सार्थकता ,पवित्रता अउरी प्रेम कवने स्तर के होखे के चाही । का प्रेम खाली फिल्मी रहन सहन से प्रभावित बा त शायद राधा कृष्ण के लता और प्रकृतिमय प्रेम झूठ रहल का?\nप्रेम और सौंदर्य परिधान ,जगह , परिवेश ,समाज के दास नइखे । मानवीय सभ्यता अउरी संस्कार से अउरी आपन साहित्य व संगीत परंपरा में रॉक अउरी रैंप म्यूजिक जइसन दानव ले आके आपन मौलिकता के दोहन कइल जाइ त एक दिन हमनी के ई पंक्ति पे ठहर के तमाशा बन जाए के पड़ी।………..\n“आंसू से भीगे अंचल पर मन का सबकुछ रखना होगा\nतुमको अपनी स्मित रेखा से यह सन्धि पत्र लिखना होगा।”\nअमन पाण्डेय जी\nपहचान के संकट\nपिछला लेखभोजपुरी फिल्‍म लज्‍जो का ट्रेलर रिलीज\nअगिला लेखरवि किशन अभिनीत भोजपुरी फिल्‍म बैरी कंगना -26जुलाई से सिनेमाघरों में


मनमोहन तिवारी आ रानी चटर्जी के जोड़ी फेरू एक बेर – Anjoria\nपिछला साल के सफल जोड़ी मनमोहन तिवारी आ रानी चटर्जी फेर एगो नया अंदाज़ में रूपहला परदा प आवे वाला बा.\nमुकेश पाण्डेय निर्मित आ लेखक निर्देशक महेश पाण्डेय के फिलिम “रानी चली ससुराल” में एगो पागल प्रेमी बन के मनमोहन तिवारी सिनेप्रेमियन का दिल में घर बना लिहले. साथ ही फिलिम “सपूत” में दर्शकन के मोहित क लिहले. अब मनमोहन तिवारी रानी चटर्जी संगे ‘द ग्रेट इंडियन मदर’ फिलिम में फेरू नज़र अइहें. मनमोहन एगो अउर फिलिम “महाबली”ओ में जबरदस्त किरदार निभावत बाड़ें.\nछोटका परदा पर रियलिटी शो ‘राखी का स्वयंबर’ से घर-घर में आपन उपस्थिति दर्ज करववला का साथही धारावाहिक – जमुनिया, आरक्षण, प्रतिज्ञा, होंगे न हम जुदा, अनामिका, क्राइम पेट्रोल, सावधान इंडिया वगैरह का जरिए मनमोहन तिवारी आपन मजगर पहचान बना चुकल बाड़न. आजुओ सोनी टी वी के चर्चित धारावाहिक सावधान इंडिया आ क्राईम पेट्रोल का अलावे दूरदर्शन पर सोमवार से शुक ले रोज रात 8:30 बजे से प्रसारित धारावाहिक पवित्र बंधन में अपना अभिनय के जादू बिखेरत बाड़न.\nबिहार के रोहतास जिला के आयर कोटा तिवारी डीह गाँव के मूल निवासी मनमोहन तिवारी बी कॉम, एम ए, एल एल बी कइला का बाद दिल्ली के प्रसिद्ध थियेटर ग्रुप अस्मिता थियेटर से आपन अभिनय निखरलें. एगो सवाल के जवाब में मनमोहन तिवारी कहलन कि उ महेश पाण्डेय आ दुर्गा प्रसाद के आभारी बाड़न जे लोग उनका के भोजपुरी फिलिमन से जोड़ल.\nबहुरानी के पहिला शेड्यूल जौनपुर में पूरा


कांग्रेस भरलसि 2019 में जीते ला हुंकार – टटका खबर\nनयी दिल्ली 18 मार्च (वार्ता). अगिला आम चुनाव में जीते के हुंकार भरत कांग्रेस के कहना बा कि ई दू गो विचारधारन के लड़ाई बा आ ऊ अपना जइसन विचार राखे वाला गोलन के साथे ले के भाजपा के सत्ता से उखाड फेंकी.\nआजु पूरा भइल कांग्रेस के तीन दिन के महाधिवेशन में मोदी सरकार पर अर्थव्यवस्था के तबाह करे,लोग के भावना से खेले आ समाज के बांटे के आरोप लगावत कहल गइल कि मोदी सरकार भितरी आ बाहरी सुरक्षा के चुनौतियन से निपटे में पूरा तरह से असफल भइल बिया. चुनाव जीते ला लोगन से कइल गइल भाजपा आ प्रधानमंत्री नरेंद्र मोदी के वादा सत्ता में आवे ला ‘ड्रामेबाजी’ रहुवे. किसानन आ बेरोजगारन से कइल वादा महज जुमला बनि के रहि गइल.\nमहाधिवेशन में पारित राजनीतिक प्रस्ताव में कांग्रेस भाजपा आ आरएसएस के हरावे ला समान विचारधारा वाला गोलन से होछ मिलाई आ एकरा ला साझा कार्यक्रम तइयार कइल जाई. राहुल गांधी कहलन कि भाजपा एक के बाद एक चुनाव हारत जा रहल बिया आ प्रधानमंत्री नरेंद्र मोदी के अब लागे लागल बा कि गुजरात विधानसभा चुनाव त केहु तरह निकल गइल बाकिस 2019 में फंस जाएब.\nकांग्रेस के अध्यक्षा रहल सोनिया गांधी कहली कि गुजरात चुनाव आ लोकसभा के कुछ सीटन के उपचुनाव में ई साबित हो गइल कि जे लोग कांग्रेस के अस्तित्व मिटावल चाहत बा उनुका ई अंदाजा नइखे कि लोग के कांग्रेस से कतना गहिरा लगाव बा.\n84वां महाधिवेशन में पारित आर्थिक प्रस्ताव में मोदी सरकार के आर्थिक नीतियन के कड़ा आलोचना करत कहल गइल बा कि नोटबंदी आ जीएसटी के गलत तरीका से लागू कइला का चलते देश के अर्थव्यवस्था तबाही ओर बावे आ आम जनता का जीयल मुश्किल हो गइल बा.\nमहाधिवेश में कृषि, रोजगार आ गरीबी उन्मूलन पर पारित प्रस्ताव में कहल गइल बा कि किसानन के कर्ज माफ कइल जाई, बटाईदारन के ब्याज मुक्त कर्जा दिहल जाई आ नवहियन आ औरतन ला रोजगार के अवसर बढ़ावल जाई.\nविदेश नीति पर प्रस्ताव पारित क के कहल गइल बा कि मोदी सरकार के दोषभरल विदेश नीति का चलते दुनिया में भारत के छवि खराब भइल बा.


Othlali Na Khaila (Shilpi Raj) Lyrics – Lyrics in Hindi\nOthlali Na Khaila Is Latest Jija Shali Special Bhojpuri Song Sung By Shilpi Raj. It’s Feat With Priyanka Rewri. This Song Is Written By Vijay Chauhan While Music Given By Arya Sharma. It’s Released By Worldwide Records Bhojpuri Youtube Channel.\nOthlali Na Khaila\nजीजाजी ! ओठलाली ना !\nओठलाली ना !\nना खईनी ! ना खईनी !\nतीन साल बाद अईनी सऊदी से\nपेट नाही भरी कलौंजी से\nअरे ऐ जीजाजी !\nदुगो गाली ना खईनी तs का खईनी\nका खईनी !\nससुरारी में आके जीजाजी\nओठलाली ना खईनी तs का खईनी\nओठलाली ना खईनी तs का खईनी !\nमनवा में रहे ई उम्मीदिया हो अरे जिदिया हो\nअपना दिदिया के लेके आईल रहती\nउनका खातिर रहे दुगो मुरई हो एगो गरई हो\nसंगे बईठी बईठ खियईले रहती\nखियईले रहती !\nऐ जीजाजी !\nमोर जीजाजी एहिजा जी\nमिली अर्गर बर्गर चौमिन पिज्जा जी\nहाली हाली ना खईनी तs का खईनी\nअभी ले रहनी अकेला में अईनी रेला में\nझमेला ना ढेर बतियावल करी\nआज तक खईनी लड्डू पेड़ा हो एह बेरा हो\nतनी केरा के सवाद रउवा पावल करी\nपावल करी !\nसुनी बात जीजाजी हमार खास जीजाजी\nना तs गारी से लगाईब तेरह चास जीजाजी\nतीन थाली ना खईनी तs का खईनी\nJijaji ! Othalali Na !\nOthalali Na !\nNa Khaini ! Na Khaini !\nTin Saal Baad Aaini Saudi Se\nPet Nahi Bhari Kalaugi Se\nAre Ae Jijaji !\nDugo Gaali Na Khaini Ta Ka Khaini\nKa Khaini !\nSasurari Me Aake Jijaji\nOthlali Na Khaini Ta Ka Khaini\nOthalali Na Khaini Ta Ka Khaini !\nManwa Me Rahe E Ummidiya Ho Are Jidiya Ho\nApna Didiya Ke Leke Aail Rahti\nUnka Khatir Rahe Dugo Murai Ho Ago Garai Ho\nSange Baithi Baith Khiyaile Rahti\nKhiyaile Rahti !\nAe Jijaji !\nMor Jijaji Aehija Ji\nMili Argar Burger Chaumin Pizza Ji\nHali Hali Na Khaini Ta Ka Khaini\nAbhi Le Rahni Akela Me Aaini Rela Me\nJhamela Na Dher Batiyawal Kari\nAaj Tak Khaini Laddu Peda Ho Aeh Bera Ho\nTani Kera Ke Sawad Rauwa Pawal Kari\nPawal Kari !\nSuni Baat Jijaji Hamar Khas Jijaji\nNa Ta Gari Se Lagaib Terah Chas Jijaji\nTin Thali Na Khaini Ta Ka Khaini\nMusic video Othlali Na Khaila (Shilpi Raj) Lyrics\nFukri Na Maar Song Lyrics in Hindi – Raj Mawer


बिहार आ यूपी में आबादी बढ़े के रफ्तार घटल – टटका खबर\nबिहार आ यूपी में आबादी बढ़े के रफ्तार घटल\nजनगणना २०११ के शुरुआती आँकड़ा से पता लागत बा कि यूपी बिहार समेत देश के आठ गो राज्य में आबादी बढ़े के रफ्तार में कमी आइल बा. नयका जनगणना में यूपी के आबादी २० करोड़ आ बिहार के आबादी साढ़े दस करोड़ बतावल गइल बा.महाराष्ट्र के आबादी सवा एगारह करोड़ बतावल गइल बा. इहो देखल जा रहल बा कि लड़िकियन के संख्या घटल जात बा जवन कि सभका खातिर चिन्ता के बात होखे के चाहीं आ जवन बतावत बा कि सरकार के सगरी प्रयास बेकार जा रहल बा. चुनु चुन के लड़िकियन के भ्रूण हत्या हो रहल बा.


विधानपरिषद चुनाव सपा में बगावत – टटका खबर\nआजु हो रहल वोटिंग में यूपी के सरकार चलावत सपा में बगावत होखे क खबर आवत बा. सपा से निकालल जा चुकल विधायक रामपाल यादव के दावा बा कि नाहियो त एक दर्जन सपा विधायक भाजपा के वोट दिहले बाड़न.\nसपा के विधायक गुड्डू पंडित अउर मुकेश शर्मा त भाजपा के संगीत सोम का साथे अइलन आ वोट डलला का बाद कहलन कि अपना जमीर के वोत दिहनी ह जा. एगो अउर विधायक रामचंदर चौधरीओ का बारे में कहल जात बा कि उहो क्रॉस वोटिंग कइले बाड़न.\nबसपा से निकालल जा चुकल राजेश त्रिपाठी के वोटो भाजपा के मिले के बात कहल जात बा. अपना दल के आरके वर्मा आ रालोद के सुदेश वर्मा का बारहूं में इहे बतावल जात बा कि इहो लोग क्रॉस वोटिंग कइले बा.\nआजु के वोट गुप्त मतदान रहुवे बाकिर काल्हु राज्यसभा वाला वोट खुला होखे क बा. आजु सँझिया जब वोट गिनाई त सगरी हकीकत सोझा आ जाई तबले राजनीतिक गोलन के साँस थमाइल बा.\nजान लीं कि उत्तर प्रदेश विधान परिषद के 13 गो सीटन के चुनाव में 14 गो उमेदवारन का होखला का चलते वोटिंग जरुरी हो गउवे. भाजपा का लगे एके आदमी के जितावे जोग वोट बा बाकिर ऊ दयाशंकर सिंह के दुसरका उमीदवार बना के आपन ताकत आजमावे के फैसला क लिहलसि. बाकिर अगर क्रास वोटिंग के बोत सही निकलल त हारे वाला उमीदवार सपा के होखी जे 8 जने के मैदान में उतरले बिया.\nTags: भाजपा, विधानपरिषद चुनाव, सपा में बगावत


जब प्यार किया तो डरना क्या – Anjoria\nई हम नइखीं कहत. हम त बस ओकर चरचा करत बानी जवन भोजपुरी सिनेमा जगत में भोजपुरी के नयका सुपर स्टार राकेश मिश्रा का बारे मेंं होखत बा. खास कर के उनकर हालिया रिलीज फिलिम ‘दीवानगी हद से’ के मिलल दर्शकन के बड़हन समर्थन का बाद. आजु चारो ओर बसपूरा पढ़ीं…\nराकेश मिश्रा खूब डिमांड में बाड़न\nअपना पहिलके फिलिम ‘प्रेम दीवानी’ से सफल नायकन में गिनाए लागल लोकगायक अभिनेता राकेश मिश्रा आजुकाल्हु खुबे डिमांड में बाड़न. ‘दीवानगी हद से’ रिलीज ला तइयार बा. एहमें राकेश के नायिका मोनालिसा बाड़ी. विनय बिहारी के निर्देशन में बनत ‘जय मेहरारू जय ससुरारी’ में राकेश स्टार अभिनेत्री रानी चटर्जी संगेपूरा पढ़ीं…


अक्टूबर 2011 – Anjoria\nMonth: अक्टूबर 2011\nना त हम स्टार हईं ना बेकार हईं – राजीव दिनकर\nअक्टूबर 31, 2011 Editor\nना त हम स्टार हईं, ना हम बेकार हईं. हम त बस एगो कलाकार हईं, दर्शकन के प्यार हईं. इहे कहना बा भोजपुरी वर्ल्ड के चहेता सितारा राजीव सिंह दिनकर…\nभोजवुड में छवलसि मेघा घोष के खूबसूरती के बदरी…\nभोजपुरी इंडस्ट्री में अब एगो अइसन घटा छावत बा जवना के नाम ह मेघा घोष… .मेघा घोष के चेहरे के मुस्कान बाकी अप्सरा के जलवा धुंधला मत कर देव !…\nभोजपुरी सितारन के दीवाली\nदीवाली के जश्न हर वर्ग के लोग मनावेला. चाहे ऊ आम होखें भा खास. एह दिने सभे गले मिलेला मिठाई बाँटेला. आम लोग का साथे भोजपुरी फिल्मी दुनिया के सितारा…\nफहीम खान के एगो अउरी फिल्म के शुरूआत\nअक्टूबर 29, 2011 Editor\n“फूल बनल अंगार” के सफलता का बाद निर्देशक फहीम ए खान के अगिला पेशकश ‘‘पहीले डंडा करबऽ फिर ठंडा करबऽ’’ फहीम ए खान प्रोडक्शन बैनर तले बने जात बा आ…\nहैदर काजमी आ रानी चटर्जी के जोड़ी फेर आई\nभोजपुरी फिल्म रंगबाज से हिट जोड़ी बन चुकल हैदर काज़मी आ रानी चटर्जी फेरू फिल्म ‘कालिया’ में नजर आवे जात बाड़े . एहू फिल्म के निर्माण ‘रंगबाज’ के निर्माता ए.एस.सी.…\nमनोज तिवारी बढ़वले दर्शकन के सिनेमा ज्ञान\nधूमधाम से भइल यमुना नगर में अंतर्राष्ट्रीय फिल्म महोत्सव भोजपुरी सिनेमा के मेगा स्टार मनोज तिवारी का मौजूदगी में कामर्शियल सिनेमा से हटके शुद्ध कला देखे आ समुझे के मौका…\nएंटीबायोटिक्स का बारे में सावधानी राखल जरूरी\nअक्टूबर 28, 2011 OmPrakash Singh\n– ममता सिंह एंटीबायोटिक ओह रसायन भा दवाई के कहल जाला जवना के इस्तेमाल चिकित्सा में बैक्टीरिया भा दोसर रोग पैदा करेवाल जीवाणु के खतम करे भा ओकर बढ़त रोके…\nGood films always come first on viewers choice, says Nirahua\nअक्टूबर 28, 2011 Editor\nKing Star of Bhojpuri cinema, Dinesh Lal Yadav Nirahua is ruling the top slot continuously for the last five years has become synonym with success. Every film of his gets…\nMuhurt of 'Production No.1' of Durga Films\nRecentlyagrand muhurt foraBhojpuri film, temporarily called ‘Production No.1’ of Durga Films Production was held as SeaSaw Restaurant, in Andheri,Mumbai. The producer of the film is Durga…\nMuhurt of ‘Production No.1’ of Durga Films\nMikka sings in Bhojpuri for the first time in 'Prem Yuddha'\nFamous singer Mikka has now sung his first Bhojpuri song for Bhojpuri film ‘Prem Yuddha’ produced by Surendra Prui under the banner of Somya Production Pvt.Ltd. The lyrics are by…


सालिग्रामी गाँव, साहेबपुर-कमाल (बेगूसराय) - यूनियनपीडिया, अर्थ वेब विश्वकोश\nसालिग्रामी गाँव, साहेबपुर-कमाल (बेगूसराय)\nसालिग्रामी साहेबपुर-कमाल, बेगूसराय, बिहार स्थित एक गाँव है। .\nनई!!: सालिग्रामी गाँव, साहेबपुर-कमाल (बेगूसराय) और बिहार · और देखें »\nनई!!: सालिग्रामी गाँव, साहेबपुर-कमाल (बेगूसराय) और भोजपुरी भाषा · और देखें »\nनई!!: सालिग्रामी गाँव, साहेबपुर-कमाल (बेगूसराय) और मगही · और देखें »\nनई!!: सालिग्रामी गाँव, साहेबपुर-कमाल (बेगूसराय) और मैथिली भाषा · और देखें »\nनई!!: सालिग्रामी गाँव, साहेबपुर-कमाल (बेगूसराय) और साहेबपुर-कमाल प्रखण्ड (बेगूसराय) · और देखें »\nनई!!: सालिग्रामी गाँव, साहेबपुर-कमाल (बेगूसराय) और हिन्दी · और देखें »\nनई!!: सालिग्रामी गाँव, साहेबपुर-कमाल (बेगूसराय) और अंगिका भाषा · और देखें »\nनई!!: सालिग्रामी गाँव, साहेबपुर-कमाल (बेगूसराय) और अंग्रेज़ी भाषा · और देखें »\nनई!!: सालिग्रामी गाँव, साहेबपुर-कमाल (बेगूसराय) और उर्दू भाषा · और देखें »